Wanita Ini Kongsi Resipi Char Kuetiau Kerang, Sedap Macam Dekat Kedai

Kalau malam tak rasa nak makan nasi, boleh cuba buat char kuetiau yang sedap dan awesome ni!
Bahan-bahan yang digunakan untuk buat Char Kuetiau ni memang yang ada dekat dapur je. Jadi mudah bila nak buat.
Sebenarnya nak buat char kuetiau ni susah tau. Kalau makan di kedai pun jarang nak boleh jumpa yang sedap.
Baca juga: Resipi Char Kuey Teow Penang Sedap & Mudah
Ada yang cair sangat lah, ada yang rasa payau lah, ada yang bau hanyur telur lah. Boleh buat kita hilang selera tau!
Sebab tu, bila dah jumpa satu tempat kedai yang sedap memang akan repeat je lah kedai yang sama.
Perkongsian resepi daripada Suisan Aliezasha ni berjaya buat penggemar char kuetiau untuk merasai air tangan sendiri.
Bila ramai nak makan, buat lah sendiri. Tapi bila yang rasa nak makan tu kita je, lebih baik dekat kedai favourite tu. Lagi sedap!
Resipi Char Kuetiau Kerang

Bahan kisar:

Bawang besar
Cili Kering

Bahan memasak:

1 paket Kuetiau
1 ulas bawang putih
1 sudu Cili sos
5 sudu Kicap manis
1 sudu Kicap pekat
1 sudu Sos tiram
Taugeh dan kucai
Telur
Kerang
Udang (rebus dan airnya disimpan)

Cara memasak:
1. Mula-mula, bersihkan kerang dan rebus sehingga masak. Tos dan ketepikan.
2. Rebus pula udang sekejap dan air udang disimpan untuk guna masak char kuetiau.
3. Kemudian, panaskan kuali dan masukkan sedikit minyak. Minyak lebih pun tak apa untuk elak mi nya jadi kembang.
4. Seterusnya, tumis bawang putih, masukkan udang, cili kisar, sos cili, sos tiram kicap pekat, dan juga kicap manis.
5. Kacau seketika, masukkan air rebusan udang. Pecahkan telur dan kacau laju-laju. Akhir sekali masukkan kuetiau, taugeh kucai, dan kerang. Kacau dalam 10 saat macam tu, boleh terus tutup api.

Tip tambahan:

Nak masak char kuetiau ni kena gunakan api yang besar tau. Dan masak dia sangat sekejap. Jika barang semua dah sedia, tinggal campak-campakkan sahaja. Kerja lebih mudah dan lebih sedap rasanya!
Paling sedap, buat char kuetiau ni tak boleh buat banyak-banyak sekali gus. Syarat dia buat satu persatu. Baru menjadi!

Dah siap, hidangkan dalam pinggan bujur atau pinggan besar macam dekat kedai. Perghh! Memang layanz!
Selamat mencuba.


Cara Buat Cheesy Wedges Ala KFC, Guna 5 Bahan Ini Je

Ayam mahal, minyak mahal, maka kita makan kentang aje lah dulu, Tapi kita cuba buat sendiri Cheesy Wedges ala KFC dekat rumah. Dapat repeat makan banyak kali dengan sos cheese. Fuhh!
Nak pula dah masuk cuti sekolah ini, anak-anak memang berhantu punya nak makan. Tak perlu beli mahal-mahal di luar.
Resipi asal  Cheesy Wedges ini dikongsikan oleh Salimah Olie namun seorang pengguna di Facebook telah berkongsi semula hingga hantarannya meraih sebanyak 1k shares!
Baca juga: Ayam Goreng Rangup, Hanya Guna 2 Bahan Ini Untuk ‘Crispy’ Ala KFC
Baca juga: Resipi Loaded Potato Bowl Ala KFC, Lagi Puas Dapat Makan Banyak!
Kalau nak kata rasanya sebiji macam KFC tu tidaklah. Bak kata orang ini versi simple atau ‘homemade’ yang lebih mudah untuk disediakan. Tak mungkin dapat rasa sebiji seperti KFC yang dah tentu resepinya lebih eksklusif.
Tapi hidangannya masih sedap untuk anak-anak nikmati ketika waktu santai di rumah. Kalau rasa sekali mereka jatuh hati, silap-silap dimintanya ulang resipi yang sama esok-esoknya. Hiks!
Jom kita lihat cara penyediaannya di bawah.

RESIPI CHEESY WEDGES ALA KFC

Rangup di luar, lembut di dalam. Fuh! Ada rahsianya nak buat macam itu. Wajib kukus dulu ubi kentangnya.
Bahan-bahan:

4 biji kentang
Lada sulah
Garam
Tepung

Bahan sos:

3 sudu besar serbuk cheese nacho – bancuh dengan air panas. Kacau-kacau hingga jadi sos.

Cara membuatnya:
1. Kentang dipotong wedges. Kukus agak-agak lembut dalam 5-7 minit.

2. Letak dalam mangkuk. Tabur mixed herbs, lada sulah dan garam. Goncang biar sebati.

3. Taburkan pulak tepung jagung, gaul sebati.
4. Goreng tenggelam dalam minyak hingga kekuningan dan garing.
5. Hidangkan bersama cheezy sauce. Tambah mayonis pun sedap. Siap untuk dimakan!

Ringkas dan mudah! Memang layan dan sesuai buat hidangan hujung minggu. Boleh juga digadingkan sekali dengan ayam kentucky.
Bukan itu sahaja, jika anak-anak korang jenis tak nak makan nasi, boleh gantikan dengan hidangan ini supaya diet harian mereka tak kurang.
Selamat mencuba!


Niaga Sambil Sedekah, Chef Kongsi Cara Potong Ayam 10 Bahagian Tapi Nampak Besar & Menarik

Mungkin ramai yang tidak tahu sebenarnya niaga sambil sedekah juga mampu memberikan keuntungan di samping darjat kita diangkat oleh Yang Maha Esa.
Dalam ekonomi yang kian mencabar, sudah semestinya ramai peniaga yang ingin menyelamatkan perniagaan yang diusahakan selama ini.
Berniaga merupakan salah satu cabang mencari rezeki halal, namun ia juga mempunyai banyak cabaran termasuklah bergantung kepada keadaan semasa seperti kos barangan.
Hal ini kerana, sekiranya kos barangan semakin meningkat, para peniaga juga terpaksa ikut sama meningkatkan harga jualan demi kelangsungan bisnes dan pulangan modal.
Bagaimanapun, ada juga sesetengah peniaga yang berniaga sambil niat bersedekah kepada pelanggan mereka.
Seperti yang dilakukan oleh seorang peniaga nasi ayam, rusdhidarikah, dalam video di TikTok yang berdurasi 2 minit 17 saat, beliau baru-baru ini berkongsikan tips dalam berniaga.
Ramai peniaga potong ayam 14 bahagian
Kebanyakan peniaga biasanya gemar memotong ayam kepada 14 atau 15 bahagian bagi menjimatkan kuantiti. Sebaliknya, chef ini menjelaskan bahawa dia lebih gemar untuk memotong ayam kepada 10 bahagian.
Walaupun dianggap jauh lebih merugikan berbanding cara peniaga lain, beliau menyifatkan ia suatu perkara biasa baginya dengan memotong 10 bahagian ayam.

 @rusdhidarikah
Moga semua peniaga kedai makan dapat sale banyak. aminberandafyp fypage foryourpage deenasiayamjengka deenasiayamkajang deenasiayampandanindah
 ♬ Pieces (Solo Piano Version) – Danilo Stankovic

Berdasarkan video tersebut, rusdhidarikah berkongsikan cara memotong ayam yang bermula dengan potong kepada dua bahagian.
Tambahan lagi, bagi menampakkan ayam itu lebih besar dan menarik, beliau turut meletakkan sayuran di atas ayam sebagai hiasan.
Sehubungan itu, barulah ramai pelanggan yang tertarik dan berselera dengan hidangan ayam yang disediakan.
Sementara itu, rusdhidarikah juga menjelaskan bahawa dia berniaga sambil bersedekah.
“Dalam berniaga, rezeki bukan di tangan kita, sebaliknya Allah SWT yang memberikan rezeki,” jelasnya.
Sumber: TikTok @rusdhidarikah


Chewy Chocolate Chip Cookies Untuk Kudapan Raya, Sedap Sangat Hasilnya! Jom buat untuk kudapan raya ini. Anak-anak mesti suka nak makan.
Pasti seronok anak-anak dapat kudapan manis seperti biskut ini. Anak-anak gembira, ibu ayah turut gembira. Cookies sejenis makanan ringan yang boleh dipelbagaikan rasanya seperti berperisa coklat, red velvet dan macam-macam lagi.
Baca juga: Biskut Kacang Mazola Yang Rangup Dan Sedap, Biskut ‘Lejen’ Kesukaan Ramai!
Antara cookies yang terkenal dan disukai ramai iaiah cookies jenama Famous Amos. Harganya juga agak mahal. Tak dapat nak beli selalu. Lebih berbaloi kalau kita mencuba pelbagai resepi cookies yang ada dan buat secara homemade.
Jom ikuti resipi Biskut Chewy Chocolate Chip dari perkongsian Cik Puan Keroroyz Royz di laman Facebook ini. Yang mana rasa biskut ini tidak kurang sedap dan mewahnya seakan cookies jenama Famous Amos.

RESIPI BISKUT CHEWY CHOCOLATE CHIP

Jumlah cookies yang dapat: 28 cookies
Bahan-bahan:

1/2 cup butter (125g) suhu bilik
3/4 cup gula perang
1 biji telur
1 tsp esen vanila
1/2 tsp garam
1 1/2 cup tepung gandum (ayak)
1/2 tsp baking soda (ayak)
1 1/2 cup semi sweet choc chips

Cara-cara membuatnya:
1. Ayak tepung bersama baking soda dan ketepikan.
2. Guna senduk kayu pukul butter bersama gula perang sekadar sebati. Masukkn telur, vanila, garam & kacau lagi hingga sebati.
3. Masukkan tepung dan baking soda, chocolate chips dan kaup balik hingga tidak melekat di mangkuk pengadun. Sejukkan selama 30 minit di dalam peti sejuk.
4. Panaskan oven 170C, bentukkan adunan sebesar 2 tsp menjadi drop cookies. Jarakkan adunan sebab doh akan mengembang. Bakar dengann api bawah sahaja selama 12-15min atau ikut oven memasing.
5. Sejukkan biskut dan boleh simpan di dalam balang. Siap!

Siap untuk dihidang! Saiz cookies terpulang pada anda. Lebih sesuai saiz sebelum dimasak adalah sebesar guli. Sebab cookies akan mengembang semasa dibakar. Untuk dijadikan kudapan anak-anak saiz ini sudah memadai.
Selamat mencuba!
Baca juga: Biskut Sampan Kuih Raya ‘Lejen’, Wanita Ini Kongsi Resipi Orang Lama Di Sini


Cara Buat Chicken Chop Homemade Guna Tepung Gandum, Hasilnya Kerak Cantik & Rangup

Pelbagai aneka resipi chicken chop homemade yang anda boleh cuba. Tetapi resipi ini lain sedikit kerana anda hanya perlu menggunakan tepung gandum untuk mendapatkan kerak yang rangup dan cantik.
Namun begitu, ada teknik yang anda perlu ikut untuk mendapatkan chicken chop yang rangup dan menjadi elok. Nak tahu apa caranya? Jom kita lihat cara yang telah dikongsi oleh Nur Nadzirah Shahrul Nizam di bawah.
RESIPI CHICKEN CHOP HOMEMADE
Bahan-bahan:

Isi ayam
Bawang putih
Halia
Tepung gandum
White pepper
Garlic Powder
Garam

Cara-cara:
1. Hiris ayam, buangkan tulang dan leperkan isi.
2. Kemudian perapkan ayam di dalam air yang mengandungi bawang putih dan halia yang telah dihancurkan.
3. Dalam mangkuk lain, satukan tepung gandum, white pepper, garlic powder dan garam.
4. Selepas itu, bedakkan ayam dengan campuran tepung tadi sehingga bersalut sebati.
5. Goncangkan ayam untuk membuang lepihan tepung. Kemudian rendamkan ayam ke dalam air sejuk selama 1 saat sahaja.

6. Kemudian angkat ayam dan masukkan semula ke dalam tepung kering tadi. Pastikan ayam bersalut penuh dengan tepung untuk dapatkan kerak yang cantik dan rangup. Goncangkan ayam untuk membuang lepihan tepung.

7. Kemudian goreng ayam dalam minyak yang banyak atau menggunakan konsep deep fry.

8. Bila ayam dah masak elok dan keperangan, sedia untuk dihidangkan bersama sos blackpepper, coleslaw dan kentang putar.

CHICKEN CHOP HOMEMADE – RESIPI COLESLAW
Bahan-bahan:

Kubis – potong dadu
Lobak merah – potong dadu
Sedikit bawang holland – potong dadu
Mayonis
Susu pekat
Lemon
Sedikit garam

Cara-cara:
1. Satukan semua bahan. Gaul sebati dan masukkan dalam peti sejuk seketika sebelum dihidangkan.

RESIPI KENTANG PUTAR
Bahan-bahan:

Kentang
Butter
Thickened cream
Garam

Cara-cara:
1. Rebus kentang sehingga lembut.
2. Buang kulit dan lenyek sehingga hancur.
3. Panaskan butter dalam kuali, tambahkan thickened cream, garam dan gaul rata.
Kredit: Nur Nadzirah Shahrul Nizam


Menu Sarapan Simple ‘Chicken Egg Wrap’, Ringkas Tapi Sedap

Gantikan hidangan sarapan pagi dengan chicken egg wrap. Hanya menggunakan bahan-bahan yang mudah didapati di pasar raya.
Mudah disediakan dan tidak perlu mengambil masa yang lama untuk dihidangkan.
Boleh juga dijadikan sebagai menu diet kepada pengemar makanan sihat.
Resipi chicken egg wrap yang mudah

Bahan-bahan:

Whole wheat wrap
Dada ayam
Black paper
Garam
Telur 2 biji
Butter
Mayonnaise
Lettuce
Bawang merah

Cara penyediaan:

Potong ayam seperti ini dan gaulkan dengan garam dan lada hitam.
Panaskan sedikit butter dan gorengkan ayam.
Dada ayam selepas digoreng.
Ambil telur 2 biji dan buat egg omelet.
Kemudian, panaskan wrap sebelum anda meletakkan bahan-bahan.
Letakkan egg omelet, ayam, sayur dan mayonnaise.

Chicken egg wrap siap untuk dihidangkan.
Semoga resipi ini dapat membantu anda menyediakan sarapan yang enak dan sangat mudah.
Kredit: Agnes Anderson
Baca juga:
Wanita Kongsi Cara Buat Singgang Ayam Thai, Resipi Asli Mak Mertua Orang Thai
Sedap Rupanya! Pertama Kali Makan ‘Telur Goreng Kelapa’ Resipi Mentua


Chicken Wrap ‘Tortilla’ Macam Di KFC, Wajib Cuba Resipi ini!

 PENULIS
myResipi

 KATEGORI
Artikel

 POSTED ON
2020-08-19 03:45:19

Kadang-kadang bila makan Roti Tortilla di KFC, pastinya akan terfikir bagaimana cara-cara membuatnya. Lagi-lagi bila kombinasi ayam, salad dan bahan lain sangat sesuai menjadikan menu ini enak untuk dimakan. Teringin rasanya untuk mencuba resipi ini di rumah untuk makan bersama keluarga. Oleh itu, jom ikuti perkongsian resipi ini daripada Cik Vespa menerusi laman Facebook.

Kredit: Cik Vespa

Bahan-bahan:

Roti tortilla (Mission Wrap)
Isi ayam (Bahagian dada & potong kecik)
Tepung Crispy
2 biji telur (dipukul)
Salad
Tomato
Lobak (dihiris halus)
Timun (dihiris halus)
Cheese
Mayonis
Sos thousand island

Cara-caranya:

Bakar roti Mission Wrap di dalam ketuhar selama 2 ke 3 minit.

Kredit: Rasa

Celupkan potongan kecil ayam ke dalam bekas telur yang telah dipukul. Ini supaya tepung crispy tersebut melekat pada isi ayam. Kemudian, salutkan ayam dengan tepung crispy.

Kredit: Ann Noura

Sapu rata mayonis di atas roti wrap. Kemudian, letakkan ayam, salad, lobak, timun dan akhir sekali sos thousand island.

Kredit: Rasa

Selepas itu, gulung roti dengan kemas supaya bahan-bahan tadi tidak terkeluar.

Kredit: Rasa

Siap! Sekejap saja buat Chicken Wrap ini kan? Selamat mencuba!


Cara Buat Chili Flakes Homemade, Lebih Jimat & Bersih

Jom cuba buat chili flakes homemade. Lebih jimat sebenarnya jika buat sendiri chili flakes ini di rumah dan anda juga boleh ‘adjust’ tahap kepedasan mengikut cita rasa.
Chili flakes atau serbuk kasar cili kering ini merupakan salah satu bahan yang diperlukan untuk memasak makanan Barat. Tidak kira pasta atau makaroni, chili flakes akan memberikan rasa yang lebih sedap dan menambah warna dalam masakan.
Namun, harga chili flakes di pasaran boleh tahan mahal juga. Kalau nak lebih jimat, apa kata jom cuba buat sendiri di rumah. Chili flakes yang dibuat sendiri juga dijamin lebih bersih kalau buat sendiri.
Baca juga: Cara Buat Mayonis Homemade Guna 5 Bahan, Lagi SEDAP Dari Beli!
Chili Flakes Homemade
Cara-cara:
1. Potong cili kering.

2. Basuh cili kering sehingga bersih.
3. Kemudia toskan sehingga benar-benar kering. Lebih bagus jika jemur di bawah matahari sehingga kering.
4. Kemudian, sangai cili kering di dalam kuali. Sangai tanpa minyak.

5. Bila dah siap sangai, sejukkan terlebih dahulu.
6. Bila dah sejuk, kisar cili kering menggunakan pengisar kering.
7. Kalau cili masih lembap, sangai semula cili kering yang sudah dikisar itu.

Kredit: Norhaida Mohd Amin
Baca juga: Nak Cepat? Cuba Nasi Goreng Chili Flakes Ini, Tak Perlu Tumbuk Apa Tapi Hasil Sedap!


Resipi Churros Yang Rangup Di Luar, Gebu Di Dalam. ‘Confirm’ Lembut Sampai Esok!

Petang-petang kalau rasa nak mengunyah sesuatu, apa kata jom cuba resipi churros yang rangup di luar dan gebu di dalam ini.
Kalau terbuat banyak jangan risau, boleh makan untuk sarapan pula. Teksturnya tetap akan lembut sampai esok.
Yang paling penting, kena guna acuan yang besar. Kalau guna acuan yang ‘kurus’, churros akan jadi keras.
Resipi Churros Yang Rangup Di Luar, Gebu Di Dalam
Bahan-bahan:

Air 1 cawan
Tepung gandum 1 cawan
Butter 1 sudu besar
Gula 1 sudu besar
Garam 1 sudu kecil
1 sudu kecil esen vanila
1 biji telur gred A

Cara-caranya:
1. Didihkan air, masukkan buter, gula, garam dan esen vanilla. Tutup api.
2. Masukkan tepung gandum, kaup balik sampai sebati.
3. Masukkan telur, kacau sampai sebati.
4. Letakkan nozzle bunga terlebih dahulu ke dalam piping bag, Potong muncung piping bag, tolak nozzle keluar dan pastikan ia ketat sebelum memasukkan acuan.
5. Kemudian baru kaupkan adunan ke dalam piping bag.
6. Paipkan terus ke dalam minyak atau boleh juga paip terlebih dahulu atas dulang untuk dapatkan saiz yang sama.

Resipi Dip Coklat
Bahan-bahan:

Coklat Beryl’s
Susu cair/susu fullcream

Cara-caranya:
1. Satukan kedua-dua bahan dan cairkan dengan menggunakan teknik double boiler.
Selamat mencuba!

Kredit: Myra Abdul
Baca juga: Cucur Kembang Gebu Dan Lemak Manis, Anak-anak Pun Suka!


Cara Buat Cili Jeruk Rangup Dan Tahan Lama, Penambah Selera Makanan

Rasanya tidak lengkap tiada cili jeruk rangup bila nak makan mi sup, kuew tiaw goreng atau masakan panas lain, ini yang menambahkan selera sampai habis satu mangkuk pun tak sedar.
Biasanya, kalau nak makan cili jeruk ini, hanya ada di kedai-kedai makan sahaja. Nak buat sendiri, bimbang tak kena cara atau tak jadi.
Baca juga: 5 Jenis Cili Kering Dan Tahap Kepedasannya, Baru Senang Nak Mencili!
Sebenarnya, boleh sangat kalau nak buat cili padi jeruk di rumah. Rajin atau tidak. Kalau buat, dapatlah banyak dan boleh simpan buat stok.
Buat penggemar cili jeruk ini, Wan Sabariyah Wan Amit ada berkongsi resipi dan cara nak buat. Tak adalah susah sangat pun. Nanti boleh cuba kat rumah. Jom kita lihat.

RESIPI CILI JERUK RANGUP KRUP KRAP

Bahan-bahan:

30 batang cili padi
Kapur sireh
Cuka makan
Gula
Garam

Cara-caranya:
1. Buang dahulu semua tangkai cili supaya tak berselerak bila nak dijadikan jeruk dan cuci bersih.
2. Kemudian, rendam sebentar dengan air kapur kira-kira dalam 30 minit. Lepas rendam air kapur tersebut kita buang dan bilas bersih cilinya. Kapur yag kita guna ini adalah agen untuk merangupkan cili kita tadi.
3. Celur cili dalam air yang mendidih sehingga layu. Toskan cili dan ketepikan seketika.
4. Didihkan air, cuka, gula dan garam. Sejukkan sebentar. Kena didihkan dan masak dulu air cuka supaya cili jeruk kita tahan lama dan tidak berkulat.
5. Bila cuka tadi kita dah sejukkan, masukkan air cuka dan cili padi yang telah sejuk ke dalam botol dan boleh la disimpan dalam peti sejuk. Dah capai tempoh matang jeruk bila dah seharian, boleh dimakan bersama mi sup atau kuew tiaw.

Siap untuk dimakan! Terkelip-kelip mata kesedapan makan bersama cili jeruk ini. Yang duduk kampung lagi seronok. Pergi je kebun, pergi je belakang rumah dah dapat petik cili padi ini. Siap boleh bagi jiran sebelah. Hiks!
Selamat mencuba!


Baru Nak Makan Cinnamon Roll Tapi Terbantut, Ada Cicak Pula Dalam Tu

Baru jer lepas makan satu cinnamon roll, baru perasan ada cicak tengah ‘baring’ dalam tu. Aiya, terbantut nak sambung makan woo.
Bila membeli makanan di luar dan kemudian membawa pulang ke rumah, antara perkara yang paling perlu dititikberatkan adalah kebersihan.
Banyak peniaga yang mungkin terlepas pandang berkenaan perkara tersebut dan sebagai pelanggan tidak ada salahnya jika kita melakukan pemeriksaan terlebih dahulu. Jangan terus ngap je!
Baca juga: “Halal Ke?” – Nora Danish Makan Kat Restoran Gordon Ramsay Undang Was-was Netizen
Itulah yang terjadi kepada seorang pengguna TikTok @sayakaunani0 apabila dia terjumpa seekor cicak di dalam bungkusan makanan yang dibelinya.
Video Penuh:

Snaptik_7123694007481371931_auniinini

Video pendek yang telah mendapat tontonan lebih 100k itu menunjukkan beberapa biji cinnamon rolls pelbagai jenis yang diletakkan dalam sebuah kotak bungkusan makanan, sekali imbas memang tidak nampak kewujudan reptilia kecil itu.
Selepas diperhatikan, barulah nampak seekor cicak berada di bahagian tepi kotak tersebut, lebih menyedihkan pengguna TikTok itu memberitahu dia hanya menyedari kewujudan cicak tersebut selepas sudah makan manisan tersebut.
“Ada terambik add on “cicak” ke?”

Sudah pastinya, video pendek itu menarik perhatian ramai netizen. Rata-rata terkejut dengan kemunculan haiwan kecil itu dan tidak kurang juga yang kembang tekak selepas menonton video tersebut.
Masalahnya dah makan baru perasan tu, aduh..

Sumber: Tiktok @sayakaunani0


Cinnamon Rolls @ Roti Gulung Kayu Manis Cara Mudah, Lembut Dan Gebu!
Jom buat dessert ini untuk juadah minum petang atau bila tetamu datang ke rumah. Memang nampak ‘kerlass kau jahh’ !
Paling senangnya, resipi ini tak perlu gunakan mixer pun, tinggal uli doh kemudian gulung dan bakar je dalam oven.
Baca juga: Roti Jala Jelita Sukatan Cawan Cara Mudah, Memang Lembut Sampai Ke Malam!
Lepas itu, boleh hidangkan semasa ia tengah panas panas. Memang ummph!
Kita ikuti resipi dari perkongsian Cik Puan Farisha Sofea ini dari laman Facebook. Memang gebu dan lembut!

RESIPI CINNAMON ROLLS @ ROTI GULUNG KAYU MANIS

Bahan Untuk Doh
Bahan A:
100g susu segar suam
50g gula halus
2 sk yis segera
1 biji telur
Bahan B:
300g tepung protein tinggi
1 sk garam halus
40g mentega / marjerin
Bahan Topping:
35g mentega / marjerin
25g gula perang
25g gula halus
1 – 2 sb serbuk kayu manis
Bahan Untuk Glaze
( 1 )
1 cawan gula aising
2 – 3 sb susu segar
1/2 sk esen vanilla
( 2 )
1/2 cawan krim keju
1 sb mentega
1 1/2 cawan gula aising
1/4 cawan susu segar
Cara membuatnya:
1. Satukan ke semua bahan A dan kacau sebati. Biarkan sehingga yis mengembang.
2. Di dalam bekas lain, satukan pula Bahan B. Ramas sehingga menjadi seperti serbuk roti.
3. Masukkan bahan A ke dalam bahan B sedikit demi sedikit sambil diuli hingga adunan menjadi doh. Uli doh sehingga lembut dan elastik.
4. Bulatkan doh dan sapukan keliling doh dengan minyak. Tutupkan permukaan doh dengan plastik / kain lembap.
5. Rehatkan doh selama 1 jam atau sehingga doh mengembang dua kali ganda. Kemudian tumbuk tumbukkan doh tersebut.
6. Taburkan papan pencanai dengan sedikit tepung. Canaikan doh menjadi segi empat.
7. Sapukan serbuk kayu manis pada permukaan doh yang telah dicanai tadi sehingga rata dan gulungkan doh tersebut.
8. Potongkan doh kepada beberapa bahagian mengikut saiz yang diinginkan. Susunkan di dalam loyang pembakar yang telah dioles dengan sedikit mentega dan tutupkan permukaan loyang dengan kain.
9. Rehatkan doh selama 30 – 45 minit atau sehingga doh mengembang. Panaskan oven dan bakar pada suhu 180C selama 30 minit atau sehingga masak bergantung kepada oven masing masing.
10. Sementara itu, sediakan pula bahan Glaze. Satukan ke semua bahan dan kacau sebati.
11. Setelah masak, letakkan Glaze di atas roti gulung tadi. Siap dan sedia dihidang!

Selamat mencuba.
Baca juga: Roti Puding Kayangan, Guna 3 Bahan Je, Makan Dengan Sos Creamy Memang Sedap!


‘Coffee Low Budget & Rendah Kalori’- Lelaki Ini Kongsi Resipi Air Kopi Untuk Turunkan Berat Badan

Masuk tahun baru pasti ada yang berazam untuk turunkan berat badan mereka pada tahun ini. Buat penggemar kopi, anda perlu mencuba resipi kopi rendah kalori ini.
Sebut pasal diet je mesti perlukan bajet yang banyak. Tapi lain pula untuk resipi ini. Anda dapat berjimat dan pada masa yang sama berat badan anda pun boleh berkurang.
Cara Buat Kopi Rendah Kalori Yang Murah
Bahan-bahan:

2 sudu serbuk kopi Wonda Premium Glass @ Wonda Gold Glass
Air panas
250 ml susu low fat

Cara-cara:

Letakkan 2 sudu serbuk kopi itu di dalam cawan.
Kalau nak manis boleh letak Equal ke dalam serbuk kopi tersebut.
Tuangkan sedikit air panas ke dalam cawan tersebut.
Akhir sekali, tuang 250 ml susu low fat dan kacau sehingga sebati.
Nak tambah ais pun boleh. Lagi sedap sebenarnya kalau letak ais ni.

Kalau anda nak lebih jimat boleh gunakan nescafe sahaja. Cuma kalau nescafe gold dia agak pricey sedikit. Jadi ikut bajet masing-masing.
Kredit: akmaltw
Baca juga:
Korang Pecinta Kopi? Kajian Mengatakan Kopi Dapat Kurangkan Risiko Kematian
Dipuji Sering Kongsi Menu Diet, Kali Ini Atikah Suhaimi Cipta Resipi Baru ‘Singgang Mat Salleh’


Cara Buat Coklat Bar Bubble Rice Ala KitKat, Guna 3 Bahan Ini Saja

Jom buat Coklat Bar Bubble Rice ala KitKat. Anak-anak ‘konfirm’ tak beli dapat jajan dekat kedai lepas ini. Sekali sekala melayan selera mereka pun okay juga. Resipi ini sangat mudah untuk korang buat.
Hanya menggunakan tiga bahan sahaja, dah dapat beli jiwa anak-anak ini. Kalau hari-hari beli coklat bar pun beratus ringgit juga tu. Jimat banyak kalau buat sendiri. Stok pun banyak dapat. Nak buat niaga pun tiada masalah.
Baca juga: Cara Buat Choco Jar Guna 3 Bahan Ini, Penggemar Coklat Wajib Try
Bukan itu sahaja tau, korang juga boleh pelbagai perisa atau bentuk coklat bar ikut citarasa masing-masing. Dapat juga buat aktiviti bersama anak-anak sementara tengah cuti sekolah ini.
Nak tambah kekacang, buah-buahan kering atau topping pun tiada masalah. Janji kena lah dengan coklat tu.
Resipi menarik ini telah dikongsikan sendiri oleh Nenie Suehoney melalui laman Facebook dan entrinya itu telah meraih sehingga 5.8k shares dan 4.1k likes! Wow!
Jom kita tengok cara-caranya.

RESIPI COKLAT BAR BUBBLE RICE ALA KITKAT

Bahan-bahan:

500g coklat masakan
25ml minyak masak
Bubble rice

Tips: Nak letak bahan optional lain seperti kismis, kekacang atau buah-buahan kering pun tiada masalah. Ikut selera masing-masing.
Cara-cara penyediaannya:
1. Bakar bubble rice dalam oven pada suhu 120°c selama 10 minit lebih kurang/sehingga rangup. Ketepikan.
2. Double boil coklat masakan sehingga cair sepenuhnya. Masukkan minyak masak dan kacau sehingga sebati.
3. Masukkan sedikit coklat ke dalam bekas acuan atau mold.
4. Tabur bubble rice ke atasnya. Jangan tekan.
5. Tuang coklat yang dicairkan tadi ke atas bubble rice sehingga menutupi keseluruhan permukaan dan hentak-hentak sedikit mould untuk keluarkan udara yang terperangkap.
Ekstra tip: Pastikan coklat suam-suam kuku sebelum tuang ke atas bubble rice untuk elakkan lemau.
6. Boleh simpan ke dalam peti sejuk bahagian chiller seketika. Dah sejuk/beku…boleh keluarkan dari bekas acuan dan sedia untuk dimakan!

Selamat mencuba dan beli jiwa anak-anak!


Confirm Sedap & Sihat, Ini Resipi Chicken Grill Hanya Guna Air Fryer!

 PENULIS
myResipi

 KATEGORI
Artikel

 POSTED ON
2020-09-02 03:54:24

Kebiasaannya apabila kita makan di restoran Western, pastinya menu Chicken Chop atau Chicken Grill menjadi salah satu hidangan kegemaran ramaiorang. Ada juga yang mencuba sendiri di rumah namun rasanya mungkin tidak akan sama seperti apa yang kita makan di restoran. Jangan risau, ikami kongsikan resipi Chicken Grill yang rasanya seakan sama seperti di restoran. Apa yang menariknya resipi dari Cik Merpati Putih  ini hanya menggunakan Air Fryer sahaja! Oleh itu, jom ikuti perkongsian daripada Cik Merpati Putih menerusi laman Facebook.

Kredit: Cik Merpati Putih

Bahan – bahan:

Ayam
Sos lada hitam jenama Kimball (Dalam pack senang dan jimat)
Serbuk Rosemary Herbs
Serbuk Tyhme Herbs
Serbuk lada hitam
Garam
Gula (lebihkan sedikit)
Campur air panas / air suam sikit je

Cara-caranya:

Basuhkan ayam yang sudah disediakan terlebih dahulu sebersih-bersihnya. Kemudian, biarkan ia kering seketika.

Kredit: Q Costa Rica

Setelah ayam sudah kering, masukkan sos lada hitam ke dalam sebuah bekas. Tambahkan sedikit air panas atau air suam sekiranya sos kelihatan terlalu pekat.

Kredit: Rasa

Kacaukan sehingga air yang ditambah tadi dengan sos tersebut sebati  dan masukkan garam, serbuk thyme herbs, rosemary serta serbuk lada hitam.

Kemudian masukkan gula. Untuk ini, gula perlu diletak lebih supya dapat diserap ke dalam isi ayam semasa diperap.

Kacaukan kesemua bahan tadi hingga sebati lalu masukkan ayam dan perap semalaman untuk mendapatkan hasil yang lebih enak.

Kredit: Cik Merpati Putih

Apabila sudah cukup masa memerap, bakar perapan ayam tadi ke dalam air fryer pada suhu 200°c selama 17 minit.

Kredit: Cik Merpati Putih

Siap untuk dihidang! Mudah saja penyediaannya kan? Menu ini sangat sesuai dimakan bersama seisi keluarga mahupun bersama rakan-rakan. Selamat mencuba!

Kredit: Cik Merpati Putih


Cookies Ala Famous Amos, Tak Sangka Cara Buatnya Semudah Ini, Boleh Cuba Untuk Raya!

Siapa je yang tak pernah merasa Cookies Famous Amos kan? Wajib merasa setiap kali singgah ke pusat beli belah. Musim raya pun dah nak dekat, tentu pening nak buat biskut raya apa di rumah. Jom simpan perkongsiaan ini dulu.
Resipi cookies ala famous amos ini memang ringkas dan mudah je. Tapi rasanya pula terasa premium gitu.
Baca juga: Cara Buat Kuih Biskut Kelapa, Kuih Tradisional Yang Makin Susah Nak Jumpa
Bila menjelang je hari raya, macam-macam jenis biskut kita akan jumpa kan. Tapi yang ni mungkin tak semua rumah dah pernah buat. Nak buat aktiviti bersama anak-anak pun boleh jadi lebih meriah!
Korang pun mesti tertarik tengok cookies ni kan. Bila baca komen di Facebook, ada juga yang kata pernah jumpa biskut ni kat rumah kengkawan. Dan memang sedap sangat rasanya. Nampak kelasss ye! Sampai ada yang dah save resepi ni untuk buat raya haji nanti.
Tak perlu tunggu raya haji pun, biskut ni sangat mudah nak buat. Korang nak buat open house nanti, bolehlah buat biskut ni sekali. Mudah sangat.
Lebih 2.3k shares di Facebook, resipi asal oleh Baizura Muhammad ini telah dikongsikan semula oleh Eiya Eiliya di laman Facebook. Memang cantik naik gebu cookies nya. Jom kita cuba!

RESIPI COOKIES ALA FAMOUS AMOS

Bahan-bahan:

250 gram Butter
1 1/4 cawan Brown Sugar
1 sudu kecil Essence Vanila
1 biji Telur Gred A
2 1/2 cawan
1/2 cawan Tepung Jagung
1 sudu kecil
1 sudu kecil Soda Bikarbonat
6 sudu besar Minyak Masak
2 cawan Coklat Cip
Almond nips / almond flakes – optional

Cara-cara membuatnya:
1. Masukkan butter 250gm, brown sugar 1 1/4 cawan, essence vanilla 1 sudu kecil dan telur sebiji. Kacau bagi sebati. Tak perlu guna mixer. Kacau secara perlahan.

2. Masukkan tepung gandum 2 1/2 cawan, tepung jagung 1/2 cawan, soda bikarbonat 1 sudu kecil, baking powder 1 sudu kecil dan minyak masak 6 sudu besar. Kacau lagi bagi sebati secara perlahan-lahan.
3. Bila dah sebati, masukkan 2 cawan chocolate chip. Kacau sebati lagi sampai semua mesra friendly gitu.
4. Kalau rasa nak tambah badam nips ke almond flakes ke cornflakes ke or nestum ke tambah je ikut citarasa masing-masing.
5. Adunan yang dah siap tu masukkan dalam fridge 30 minit. Pastikan adunan itu jadi keras sikit dari sebelum itu.
6. Sapu tray dengan butter, cubit sikit letak jarak-jarak dalam tray supaya cookies tak melekat antara satu sama lain.

7. Sebelum tu panaskan oven suhu 150’ , guna api atas bawah dan kipas on. Bila oven dah panas bakar selama 20 minit. Tengok adunan tu betul-betul tak perlu tekan adunan bagi penyek, just cubit sikit letak je dalam tray.
8. Masa keluar biskut ni lembut sikit tau, dah sejuk nanti baru crunchy. Boleh lah ngap!

Raya kan sebulan, nak buat bila-bila pun boleh biskut ni. Seronok buat biskut ni ramai-ramai. Selamat mencuba!


Viral Kat TikTok! Coolblog Ada Air Baru Murah & Sedap, Wajib Cuba Biscoff Cheese Mousse Ni!

Siapa yang dah lama tak minum Coolblog? Haa sini min nak share, Coolblog ada keluarkan minuman baru yang ramai tak tahu iaitu edisi Biscoff Cheese Mousse.
Minuman ini sekarang tengah viral di TikTok sehingga orang ramai beratur panjang di Kiosk Coolblog. Hebat kan penangan viral?

Penggemar biscoff dan cheese mesti akan teringin nak cuba minuman baru ni. Edisi Biscoff Cheese Mousse mempunyai 3 perisa iaitu:

Choctiramisu Biscoff Cheese
Lattecino Biscoff Cheese
Triple Coffee Biscoff Cheese

Tunggu apa lagi? Jom serbu kiosk Coolblog berdekatan anda sekarang!
Baca juga: Beli Ayam Goreng KFC Dapat Saiz Kecil? Jangan Risau, Ikut Saja Langkah Ini Untuk ‘Tukar’ Ayam Baru


COOLBLOG Perkenal Air Baru Bertema ‘Love Coconut’, Ada Tiga Perisa Menarik!

Bagi yang menyukai rasa kelapa, jangan lepaskan peluang untuk menikmati minuman baharu COOLBLOG – “Love COCONUT’ dengan 3 perisa berbeza.
Smoothie ‘Love Coconut’ ini boleh didapati dalam perisa vanilla, pandan dan keladi yang ditaburi kelapa parut panggang. Rasanya yang enak dan menyegarkan pasti menghilangkan dahaga dengan sekelip mata terutamanya dalam keadaan cuaca yang panas.

Perisa Love Coconut Launch:

Coco Loco – gabungan kelapa dan vanilla
Coco Yammy – gabungan kelapa dan keladi
Coco Delight – gabungan kelapa dan pandan

Perisa minuman terbaharu ini dikeluarkan khas bagi penggemar kelapa. Perisa baru yang dikeluarkan oleh Coolblog ini menjadi salah satu minuman unik dan lain daripada yang lain.
Jadi, bagi pelanggan tetap Coolblog, anda wajib cuba minuman ini secepat yang mungkin ya!


Cottage Pie Dengan Sos Bolognese Daging & Kentang Lenyek, Sedap Tau!

Ada yang terasa nak try buat sendiri cottage pie kat rumah tak? Ha! Korang follow resipinya di sini.
Resipi cottage pie ni merupakan menu klasik orang British yang sangat sedap. Dibuat menggunakan dua bahan utama iaitu daging dan juga kentang.
Sebenarnya nak buat menu ini boleh je nak pelbagaikan rasanya. Dibahagian atasnya pula akan di tabur dengan keju cheddar blok.
Baca juga: Pie Tee Macam Di Chicken Rice Shop, Confirm Lagi Puas Makan!
Memang sedap dan puas hati bila nak makan nanti. Kalau beli kat luar sebijik je cottage pie ni boleh tahan mahal juga. Lagi best kalau buat sendiri.
Ada tak yang first time nak buat cottage pie ni. Kalau ada, resepi yang di kongsikan oleh Nurha Muhammad ini. Tak sampai sehari share dah viral! Mesti ramai peminat menu ni. Ala-ala makanan mat salleh gitu!
Dua bahan kentang dan daging perlu di buat berasingan terlebih dahulu sebelum di masukkan kedalam bekas yang bersesuaian. Di mulakan dengan sos bolognese dan di ikuti dengan kentang lenyek.
Kemudian, boleh letak ceri dan cheese diatasnya. Barulah di bakar. Mudahkan!
Resipi Cottage Pie

Bahan untuk kentang lenyek:

4 biji kentang Russet
2 sudu besar mentega
3 sudu besar susu penuh krim
1/3 cawan keju cheddar blok (sagat)
Lada sulah & serbuk lada hitam secukupnya

Bahan untuk sos bolognese:

2 sudu besar minyak zaitun
1/2 biji bawang holland (dicincang dadu)
400g daging kisar
4 biji cendawan butang (dihiris nipis)
1/2 tin tomato puri
1 biji tomato (dipotong dadu)
Lada hitam kasar
Garam, gula secukupnya
1 sudu besar mixed herb/ italian seasoning
1/2 cawan air

Cara membuatnya:
1. Kupas dan bersihkan kentang Russet. Potong kecil dan rebus hingga empuk.
2. Sementara kentang empuk, sediakan sos bolognese.
3. Panaskan minyak zaitun dan tumis bawang holland hingga keperangan.
4. Masukkan daging kisar dan goreng hingga daging masak. Masukkan lada hitam dan sedikit garam ketika memasak daging.
5. Masukkan cendawan butang. Kacau rata.
6. Masukkan tomato, tomato puri dan air.
7. Perisakan dengan mixed herb, lada hitam kisar, gula dan garam secukupnya.
8. Masak hingga kuah sedikit pekat. Tutup api.
9. Setelah kentang empuk, angkat dan lenyekkan.
10. Masukkan mentega, susu penuh krim, keju cheddar, lada sulah & serbuk lada hitam ketika kentang masih panas. Kacau sebati.
11. Panaskan oven pada suhu 180c. Sediakan bekas yang sesuai, masukkan sos bolognese diikuti dengan kentang lenyek. Ratakan. Boleh letak tomato ceri jika suka.
12. Bakar selama 30 minit atau sehingga keperangan. Sedia untuk dihidang.

Sedap dimakan panas-panas. Kalau kat negara orang putih, cottage pie ni di kategorikan sebagai dessert bila hi tea.
Kalau kita orang Melayu ni mesti rasa cottage pie ni macam kuih kan. Tak kira apa pun kategori menu ni, yang penting sedap dan anak-anak pun suka.
Kalau anak-anak korang tak makan daging, korang boleh gantikkan daging tu kepada ayam.
Selamat mencuba.


Craving Taco Bell? Kacang Je Buat Sendiri Dekat Rumah

Taco Bell secara rasminya dah mula dibuka pada 2 April 2021 di cawangan pertama di Cyberjaya.
Manakala cawangan kedua pula bakal dibuka di Bandar Sunway dan juga Cheras tapi masih lagi tidak diumumkan bilakah tarikh pembukaannya.

Baca Juga: Lelaki Ini Kongsi Cara Order Subway. Beserta Tips Pilih Roti, Isi, Sayur & Sos Yang Sedap

Bagi anda yang mengidamkan makanan Mexico ini, tentunya terasa jauh hendak ke Cyberjaya.
Jadi, min nak share sedikit resepi yang anda boleh buat dibuat. Jimat dan boleh dapat dalam kuantiti yang banyak.

Bahan-bahan:
Ayam potong dadu (isi je tau)
3 sudu besar taco seasoning (kalau nak buat sendiri, resepi min ada sertakan di bawah)
1 bawang kuning (cincang)
1 cili benggala, dicincang (jalapeno jika ada)
1 biji tomato (potong dadu)
2 sudu teh minyak/mentega
Cara membuatnya:
1. Masukkan minyak di dalam kuali di atas api sederhana, setelah panas, masukkan bawang. Masak bawang hingga menjadi lembut. Masukkan cili benggala/jalapeno dan masak lebih kurang 3 minit.
2. Setelah itu, masukkan ayam dan masak hingga cecair di serap oleh ayam (masak sehingga kering). Masukkan taco seasoning. Masak lebih kurang seminit, angkat dan sedia untuk dimakan bersama tortilla. Anda boleh beli tortilla di pasaraya yang menjual makanan Mexico atau di pasaraya.

Cara Buat Taco Seasoning
Bahan-bahan:
1 sudu besar serbuk cili
1/4 sudu teh serbuk bawang putih
1/4 sudu teh serbuk bawang merah
1/4 sudu teh serbuk cili atau cayenne pepper
1/4 sudu teh serbuk oregano
1/2 sudu teh paprika
1 1/2 sudu teh serbuk jintan putih
1 sudu teh garam
1 sudu teh serbuk lada hitam
p/s: Anda juga boleh guna daging ayam atau lembu yang tak cincang dan sapukan perasa taco di atas daging dan bakar dalam oven atau air fryer.
Rehatkan daging lebih kurang 15 minit sebelum dipotong dan dihidangkan.
Daging taco boleh dimakan bersama salad, avocado, sour cream, bawang besar yang dipotong dadu, potongan tomato atau salsa, dan shredded cheese.
Selamat mencuba!


Cream Puff Inti Whipping Cream Yang Gebu Dan Gemuk, Terliur Dibuatnya!

Ada penggemar Cream Puff dekat sini? Jom buat guna resipi ini. Tapi inti popular selalunya kastard tapi kali ini guna cuba buat inti whipping cream. Memang sedap tau!
Pencuci mulut ini kebiasaannya boleh didapati di mana-mana kedai bakery ataupun cafe-cafe hipster. Ia juga mempunyai tekstur yang gebu dan gemuk.
Meleleh air liur dibuatnya. Fuhh!
Baca juga: Cara Buat Puff Sardin Ala Stesen Minyak Shell, Guna Pastri Segera Jer
Selalunya, cream puff sangat sesuai dimakan waktu sejuk dan disimpan dalam peti sejuk untuk mengekalkan keenakannya.
Bahan yang diperlukan juga sangat mudah diperolehi. Dengan menggunakan 4 bahan sahaja, anda dapat hasilkan cream puff yang sangat sedap.
Nak beli kat luar rasa tak berbaloi, apa kata buat secara homemade. Buat banyak mana pun boleh.
Resipi Cream Puff Inti Whipping Cream ini telah dikongsikan sendiri oleh Nadia Sukiman dan mendapat sehingga 1.1k shares dan 824 likes!
Jom kita tengok cara membuatnya.

RESIPI CREAM PUFF INTI WHIPPING CREAM

Portion: 60 biji cream puff
Bahan-bahan Puff:
110gram butter
1 cawan air
1/2 sdk garam
2gram gula
1 cawan tepung gandum
4 biji telur Gred A
Bahan Inti:
100gram non-dairy whipping cream
Pewarna hijau
*Kacau hingga kenyal. Boleh letak pewarna makanan lain ikut selera masing-masing.
Cara membuatnya:
1. Masukkan air+butter+gula+garam kacau sebati hingga mendidih.
2. Perlahankan api masukkan tepung kacau sehingga tidak melekat. Tutup api.
3. Kacau sehingga adunan suam kemudian masukkan telur  satu persatu hingga habis.
4. Pipekan guna nozel 1M bakar dgn kepanasan suhu 180C selama 30 minit (bergantung pada oven masing-masing).  Sebelum bakar renjis sedikit air pada permukaan puff.
5. Sejukkan, potong atau gunting kulit puff dan masukkan inti kastard didalamnya dan ayakkan snow powder dibahagian atasnya.

Dah musim jamuan sekolah akhir tahun dan nak masuk cuti pula, mesti ibu-ibu dah buntu nak masak apa untuk kudapan anak-anak. Hampir setiap hari nak kena fikir. Masak benda yang sama nanti anak-anak pula bosan.
Semoga resipi ini bermanfaat buat korang semua. Sekali cuba pasti nak lagi, ala-ala cream puff kat cafe hipster tau. Selamat mencuba!


Creamy Cheesy Popia Carbonara Homemade, Luar Rangup Inti Dalam Likat Padu!

Kalau petang, tak tahu nak buat makanan apa boleh cuba buat popia carbonara. Bukan macam popia biasa, tapi inti dia yang creamy dengan cheese memang padu rasa dia!
Kalau sebelum ni, kita pernah makan popia biasa dengan spaghetti carbonara tapi kali ni boleh cuba ubah selera untuk try resepi combine yang viral ni.
Creamy cheesy popia carbonara! Rasa yang sedap dan paling penting bahan yang digunakan pun senang nak dapat dekat pasaraya sebelah rumah.
Baca juga: Mat Saleh Ini Jual Langos Di Bota, Makanan Tradisi Hungary, Ramai Kata Sedap!
Resipi yang Nasuha Saiful ni kongsikan di ruangan facebook beliau, betul- betul kita rasa tak sabar nak buat dan rasa sendiri kesedapannya!

Resipi Creamy Cheese Popia Carbonara

Bahan-bahan:

Sedikit butter atau marjerin
1 tin sos carbonara prego atau brand apa-apa pun boleh
6 batang sosej ( dipotong dadu )
Isi ayam ( Boleh juga guna ayam cincang atau daging cincang )
3 keping cheese ( kalau ada mozarella cheese pun boleh )
2 sudu besar tepung gandum yg dibancuh dgn air
Sedikit susu segar ( kalau tak ada guna 2 sudu besar susu tepung fullcream nespray atau everyday
Sedikit serbuk lada hitam ajishio atau serbuk lada putih
Garam dan serbuk perasa secukupnya
Oregano kering atau Parsley kering

Bahan kisar:

½ bawang holland
3 ulas bawang putih
½ batang carrot

Cara buat inti:
1. Blend bahan kisar sehingga hancur. Ni kita akan gunakan untuk pekatkan kuah nanti.
2. Mula-mula, panaskan marjerin dan masukkan sosej yang dipotong dadu dan daging cincang. Gaul sampai masak sekata.
3. Kemudian masukkan bahan kisar tadi tumis sampai naik bau. Biarkan sampai kekuningan.
4. Seterusnya, masukkan bancuhan tepung gandum, susu segar dan sos carbonara.
5. Masukkan garam, serbuk perasa, serbuk lada hitam, serbuk lada putih. Gaul sekata supaya bahan semua sebati.
7. Masukkan cheese dan masak sehingga kuah menjadi pekat
8. Akhir sekali, taburkan oregano dan parsley
9. Biarkan sejuk sekejap sebelum kita nak balut dengan kulit popia
10. Dah siap kuahnya atau ini popia carbonara ni. Sekarang jom kita balut menggunakan kulit popia.
Cara balut popia:
1. Letakkan sedikit inti di bahagian tengah kulit popia.
2. Gunakan kulit popia bersaiz kecil, jika guna yang bersaiz besar potong dulu ye.
3. Lipat kulit popia kemas -kemas dan padat.
4. Buat sampai habis bancuhan inti. Panaskan minyak, dah goreng dalam minyak yang panas.
5. Kalau buat banyak, boleh simpan dalam freezer. Bila nak makan, gorengkan je.

Fuyoo! Sedap betul kalau dapat makan creamy cheesy popia carbonara ni. Saya rasa klau makan panas-panas memang berebut ramai yang suka.
Selain buat makan minum petang, resepi creamy cheesy popia carbonara macam ni, nak buat untuk kita berkelah ke, nak buat jualan pun boleh laku tau. Sebab cheesy ni ramai yang baru nak merasa. Boleh lah cuba!


Cuba Minum Air Milo Buat Kali Pertama, Reaksi Wanita & Ibunya Dari Scotland Ini Raih Perhatian Netizen

Siapa sahaja yang tidak tahu air Milo yang sememangnya popular sejak dari dulu lagi dalam kalangan rakyat Malaysia bukan?
Rasa koko yang dicampurkan dengan susu, cukup bagus dibuat sebagai sarapan untuk memulakan haarian masing-masing.
Baru-baru ini, tular satu video di laman TikTok mengenai seorang gadis yang berasal dari Scotland memperkenalkan air Milo kepada ibunya yang menetap di Malaysia.
Artikel berkaitan: “Cairnya Oppa Cakap Melayu” – Ramai ‘Excited’ Park Seo Jun Jadi Duta Milo
Difahamkan, dia bersama ibunya popular dengan aktiviti menjelajah makanan dan minuman unik di negara kita ini dan memberikan pendapat mereka mengenai rasa dan persembahan makanan yang dijamah oleh mereka.

 @alanadunsmore
Milo ais is a BIG thumbs up from mom 😍🫶🏼🇲🇾 #malaysia #malaysiantiktok #malaysiatiktok #fypmalaysia #kualalumpur #kl #fypkl #miloais #milo #mamakdrinks
 ♬ Monkeys Spinning Monkeys – Kevin MacLeod & Kevin The Monkey

Menerusi video yang dimuat naik oleh @alanadunsmore, ibunya itu pertama kali mencuba air Milo itu dalam hidupnya.
Bagi ibunya, rasa air Milo itu seperti rasa air coklat milkshake akan tetapi dengan kepekatan yang kurang berbanding milkshake.
Dan bagi ibunya, dia lebih menyukai air Milo kerana rasanya yang sebati berbanding dengan coklat milkshake yang terlaku pekat di negara mereka.
Dengan air Milo Ais di Malaysia inilah yang membuatkan dia lebih menggemari minuman coklat yang selama ini tidak digemarinya.
“Mak saya mencuba minum milo ais buat pertama kali. Katanya sedap dan memang padan dengan rasa tekaknya,” terang Alana yang merupakan perakam video tersebut.
Meninjau di ruangan komen, rata-rata warga netizen terhibur melihat gelagat dia bersama ibunya serta memberikan pendapat masing-masing.
Malah ada netizen yang memberikan idea untuk mereka mencuba versi milo ais Malaysia, iaitu Milo Tabur ataupun Neslo.
Antara komen netizen:


Cucur Badak Paling Mudah Dan Sedap, Nak Frozenkan Pun Tiada Masalah

Sedapnya petang-petang ni kalau makan Cucur Badak. Lama betul tak merasa kuih ‘lejen’ nih.
Nak buat banyak simpan untuk frozenkan pun boleh. Siapa je tak suka kuih ini.
Bentuknya yang bulat dan diintikan dengan serunding kelapa di dalamnya. Teksturnya pula lembut dan semestinya sedap dihidang panas-panas sambil hirup teh atau kopi.
Baca juga: Rahsia Kejelitaan Kuih Cek Mek, Kuih Tak Buncit & Tak Keluar Air Gulanya Bila Digoreng
Perkongsian resipi dari Noor Ain Umairahariz Baba telah memudahkan korang untuk mencuba di rumah.
Jom kita lihat resipinya di bawah.
Resipi Cucur Badak

Bahan-bahan:
500 gm keledek oren
180 gm tepung gandum
1 tbsp butter
Sedikit garam

Bahan Inti:
1 biji kelapa parut putih
5 tangkai cili kering rebus
5 biji bawang merah kecil
2 ulas bawang putih
Sedikit Halia
1 batang serai
Semangkuk/ segenggam ikan bilis
Cara penyediaan inti:
1. Kisar kesemua bahan kecuali kelapa. Kemudian, masukkan bahan kisar tadi bersama kelapa, sedikit air asam jawa, garam, dan gula secukup rasa.
2. Letak 2 atau 3 helai daun limau purut. Kacau dengan perlahan sehingga serunding kelapa ini kering.
Cara penyediaan cucur badak:
1. Rebus keledek hingga empuk. Kemudian, lenyek ketika panas. Biarkan suam-suam baru tambah butter garam dan gaul sebati.
2. Masuk tepung sedikit demi sedikit hingga sebati.
3. Sapu sedikit minyak pada tangan bagi adunan tidak melekat.
4. Timbang 40gm dan isi inti serunding didalamnya. Bulat-bulatkan dan leperkan sedikit.
5. Buat hingga habis adunan. Goreng hingga keemasan dengan minyak panas menggunakan api sederhana
6. Siap untuk dihidang.

Dah boleh makan cucur badak dengan kopi atau teh panas!
Selamat mencuba~


Cucur Crabstick Guna 3 BAHAN Je, Anak Anak Mesti Berhantu Nak Makan!

Jom buat cucur crabstick untuk anak-anak! Sesuai dimakan ketika minum petang atau sarapan. Rasanya seperti cucur ketam yang lazat dan tersangatlah mudah disediakan!
Terdapat pelbagai jenis cucur yang sesuai dijadikan hidangan keluarga seperti gandum, jagung, udang, telur mahupun ikan bilis dan banyak lagi.
Namun kali ini apa kata ibu-ibu cuba membuat cucur crabstick guna tiga bahan mudah ini. Rasanya seperti cucur ketam yang lazat dan tersangatlah mudah disediakan!
Ikuti perkongsian resipi ini dari Cik Puan Faez sangat menarik perhatian ramai. Ada yang mengatakan rasanya sangat sedap walaupun hanya guna tiga bahan.
Baca juga: Cucur Manis Bulat-bulat Sempurna, Tambah 1 Bahan Ini Untuk Rangup Di Luar
Makan pula dengan sos cili Thai atau kuah kacang, fuhhh memang menjadi. Jom cuba!

RESIPI CUCUR CRABSTICK

Bahan-bahan:

Tepung bestari + tepung gandum
Sebiji telur
Crabstick

Cara penyediaan:
1. Bancuh semua bahan sehingga pekat seperti aduanan cucur.
2. Masukkan crabstick ke dalam adunan (celup seperti goreng pisang) dan goreng dengan api yang sederhana.
3. Dah nampak emas keperangan, boleh angkat dan toskan minyak.
4. Siap untuk dihidang!

Petang-petang kalau dapat makan cucur yang lembut, gebu dan garing dekat luar memang sedap.
Selamat mencuba!
Baca juga: Cucur Badak Paling Mudah Dan Sedap, Nak Frozenkan Pun Tiada Masalah


Cucur Kembang Gebu Dan Lemak Manis, Anak-anak Pun Suka!

Orang kita ni memang gemar dengan cucur. Termasuklah cucur kembang yang gebu dan sedap ini.
Apa saja jenis cucur atau cekodok pasti ada penggemarnya yang tersendiri. Sangat mudah dibuat dan pastinya tidak menggunakan bahan yang renyah.
Bahan utama dalam penyediaan cucur adalah tepung. Boleh dipelbagaikan rasanya ikut cita rasa masing-masing. Contohnya cucur bawang, cucur lemak manis, cucur sayur, cucur udang dan macam-macam lagi.
Baca juga: Cucur Badak Paling Mudah Dan Sedap, Nak Frozenkan Pun Tiada Masalah
Kebiasaanya cucur akan dihidang waktu petang bersama minuman panas. Kalau duduk kampung, mak kita mesti buat cucur petang-petang.
Bila ada tetamu yang datang kerumah, cucur juga antara kuih muih yang biasanya dihidangkan.
Resepi cucur kembang ini telah dikongsikan oleh Umi Watie. Pelbagai resipi yang beliau kongsikan buat rakan-rakan Facebook.

Resipi Cucur Kembang

Bahan-bahan:

2 cawan tepung gandum
5 sdb gula
4 sdb susu manis
3/4 cawan air
2 sdb yis
Secubit garam
Air sejuk biasa

Cara penyediaan:
1. Campurkan semua bahan dan kacau rata.
2. Kacau menggunakan whisk. Perapkan dalam sejam. Tutup dengan tuala.
3. Lepas perap elok menggebu, panaskan minyak. Basahkan tangan supaya mudah nak jemputkan adunan.
4. Jemputkan dalam minyak yang panas. Guna tangan lagi mudah.
5. Gorengkan sampai kekuningan kedua-dua bahagian.
6. Dah elok masaknya, bolehlah diangkat. Siap untuk dihidang.

Cucur ni sedap sangat dimakan panas-panas. Nak layan sambil tengok citer Korea pun boleh.
Adunan tepung yang sudah diperap seakan adunan donat. Tapi sedikit lembut dari doh donat.
Selamat mencuba.


Cucur Ketam Crispy Guna Bahan Mudah, Sedap Makan Panas-Panas Cicah Sos!

Kadang-kadang bosan juga asyik buat cucur pisang atau cucur udang kan? Kali ini apa kata jom cuba buat cucur ketam crispy ni pula.
Bahan utama yang perlu ada adalah isi ketam atau crab stick. Cicah dengan sos serius sedap! Makan panas-panas lagi umphh.
Bahan-bahan lain yang digunakan juga mudah saja. Boleh jadi juadah minum petang sambil pekena teh’o panas.
Baca juga: Resipi Kuih Kaswi ‘Legend’, Harum Semerbak & Lembut Elok Bila Dimakan
RESIPI CUCUR KETAM CRISPY

Bahan-bahan:

500g tepung gandum
250g/1 paket fillet ketam (dipotong lebih kurang 1inci)
1 biji bawang besar (dihiris nipis)
100g taugeh
100g karrot (disagat)
50g daun kucai
2 cawan air
1 1⁄2 tsp baking powder
Garam
Gula
Secukup rasa
Minyak secukupnya

Cara-cara:
1. Satukan kesemua bahan diatas dan kacau rata.

2. Kemudian masukkan air dan kacau sehingga adunan sebati. Adunan mesti lah tidak terlalu cair dan tidak terlalu pekat. Kalau pekat boleh tambahkan air.
3. Perapkan adunan sekejap lebih kurang 20 minit.

4. Panaskan minyak. Gorengkan cucur sehingga keperangan dan masak dengan menggunakan api yang sederhana.

5. Sedia untuk dihidang. Rangup diluar. Lembut di dalam.

Kredit: Cik Dayang Zulaikha
Baca juga:  Cara Buat Cucur Jagung Untuk Minum Petang. Luar Rangup, Dalam Lembut!
Baca juga: Tips Buat Roti Goreng Sardin Yang ‘Rangup’, Kena Perah Sedikit Asam Limau


Cucur Kucai Rangup Di Luar Lembut Di Dalam, Sekejap Je Dah Siap!

Untuk juadah minum petang, sedapnya kalau dapat makan cucur kucai rangup di luar lembut di dalam.
Lagi-lagi bila di dapur ada banyak lagi sayur kucai, bolehlah masukkan daun kucai secukup. Jom kita buat cucur kucai dengan resipi mudah oleh Umi Watie.
Baca juga: Cucur Manis Bulat-bulat Sempurna, Tambah 1 Bahan Ini Untuk Rangup Di Luar
RESIPI CUCUR KUCAI RANGUP
Bahan-bahan:

¼ cawan tepung gandum
¾ cawan air panas yang mendidih
2 cawan tepung gandum
Daun kucai secukupnya | dihiris
Udang (ikut suka nak banyak mana)
Lobak merah | diparut
Bawang merah | dihiris
Garam
1 cawan air

Cara-cara:
1. Mula-mula kita buat bahan asas dulu. Bancuhan Tang Zhong kalau untuk buat roti tu. Nanti roti kita lembut tanpa bahan pelembut.

2. Campurkan 1/4 cawan tepung gandum dan 3/4 cawan air panas menggelegak. Air panas tadi jangan masuk semua sekali. Tuangkan sedikit demi sedikit. Adunan akan jadi bergentel selepas dimasukkan air panas. Kiranya kita masak tepung gandum tu.

3. Bila dah siap bahan asas, masukkan tepung gandum, daun kucai, udang, lobak merah ikut selera, bawang merah dan garam untuk perasa.

4. Masukkan juga air biasa dalam 1 cawan.

5. Gaulkan sehingga semuanya sebati, dah siap. Rehatkan sekejap selama 5 minit.

6. Panaskan minyak dan goreng sampai kekuningan.

Kredit: Umi Watie
Baca juga: Resipi Cucur Udang Gebu Gebas, Ada Petua Supaya Tak Serap Banyak Minyak


Cucur Manis Bulat-bulat Sempurna, Tambah 1 Bahan Ini Untuk Rangup Di Luar

Lama tak buat cucur manis petang-petang ini. Comel je bila lepas angkat dari minyak sebab bulat-bulat elok gitu.
Viral tau resipi cucur ini. Sebab ramai kanak-kanak suka makan. Mesti berebut-rebut nak ngap dalam mulut.
Bukan itu saja, nak frozenkan pun tak ada masalah. Bila-bila nak makan, tinggal keluarkan je dari peti sejuk dan goreng!
Baca juga: Cucur Ketam Crispy, Sedap Makan Panas-Panas Cicah Sos. Guna Bahan Mudah Je!
Oh ya, ada satu bahan rahsia yang mengekalkan cucur manis jadi bulat elok.
Yang bestnya, tak perlu basahkan tangan dengan air atau minyak sebab adunan juga tak melekat pada tangan.
Jom ikut perkongsian resipi viral dari Reha Rahma yang mendapat 4.6k tanda suka, 471 komen serta 5.2k perkongsian di Facebook.

RESIPI CUCUR MANIS
Untuk buat cucur manis itu rangup di luar dan manis di dalam, tambahkan sedikit serbuk soda. Jom tengok bahan-bahan di bawah untuk sukatan adunan.

Bahan-bahan:

2 cawan tepung gandum
5 sdb gula
1 sdk garam
1 sdk soda bikarbonat
2 cawan air panas

Cara penyediaan:
1. Gaul sebati ke semua bahan di atas.
2. Tunggu adunan menjadi suam dan boleh bulat-bulatkan ia. Saya guna tangan, jadi basahkan sedikit tangan guna air supaya adunan tak melekat.
3. Buka api sederhana. Jika tidak, cucur akan jadi hancur.
4. Apabila minyak sudah panas, goreng hingga garing.
5. Siap untuk dihidang.

Ringkas, mudah dan sedap! Waktu petang makan panas-panas memang syok sangat.
Sambil-sambil hirup kopi atau teh baru layan. Semoga bermanfaat!


Daging Goreng Ala Thai, Campak-campak dalam Kuali Terus Siap!

Malas nak masak renyah-renyah? Apa kata cuba masak Daging Goreng Ala Thai yang simple dan sedap ini.
Tinggal campak semua bahan dalam kuali terus siap! Makan dengan nasi putih pana-panas pun dah cukup.
Bahan memasak pun semua dah ada di dapur, tinggal beli daging je. Hidangan ini boleh dimasak bila-bila masa je.
Artikel berkaitan: Ini 9 Bahagian Lembu Yang Korang Perlu Tahu Dan Cara Memasak
Kalau nak tambah kick pedas, boleh campur sedikit cili padi. Ikut cita rasa masing-masing. Kita boleh adjust nak pedas atau pun tak. Tapi kalau nak bagi anak-anak makan, blackpapper yang ada tu dah cukup. Tak perlu letak cili lagi.
Jom ikuti resipi dari perkongsian Mad Pi ini. Nak follow beliau guna daging bahagian topside pun boleh. Hiris nipis-nipis kalau nak daging lembut masa di makan nanti. Boleh juga kalau nak rebus dulu.
Resipi Daging Goreng Ala Thai

1/2kg daging (hiris nipis)
Bersihkan,toskan air, masukkan dalam kuali dan rebus sehingga lembut. Kemudian ketepikan.
Bahan A:

3 ulas bawang putih (cincang halus)
4 biji bawang merah (hiris nipis)
1 sudu besar biji ketumbar (tumbuk halus)
1 sudu kecil lada hitam (tumbuk halus)

Bahan B:

2 sudu besar sos ikan
3 sudu besar kicap manis
2 sudu besar sos tiram
1 sudu besar serbuk cili (boleh tmbah jika nak pedas)

Bahan C:

Gula dan garam secukup rasa
1 sudu besar lime jus atau air limau nipis
1 sudu besar beras ( di sangai atau goreng tanpa minyak dan di tumbuk halus)
1 biji bawang besar (hiris halus )
Daun ketumbar di hiris

Cara memasak:

Panas kan minyak. Tumis bahan-bahan A sehingga naik bau.
Masukkan daging yang dah siap rebus tadi.
Masukkan bahan-bahan B dan gaul sebati.
Akhir sekali masukkan bahan-bahan C.

Dah boleh hidang dan selamat mencuba!


Daging Jeruk Cara MUDAH, Hilang Diet Bila Masak Lauk Ini

Daging jeruk goreng tentunya membuka selera dan untuk menikmatinya tak perlu masak terlalu lama. Anda hanya perlu panaskan sedikit minyak dan goreng daging bersama hirisan bawang serta cili.
Sebelum itu, mesti anda pernah dengar dan makan daging pekasam, kan? Kalau nak tahu, daging pekasam dan daging jeruk adalah dua masakan yang berbeza.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup
Kesedapannya pula atas selera masing-masing. Ada yang kata daging jeruk lebih sedap berbanding daging pekasam dan sebaliknya. Tapi kalau nak tahu mana yang lebih sedap, jom cuba buat.
Keenakan dan haruman bau hidangan ini memang membuka selera. Jom cuba resipi mudah perkongsian Cik Puan Fatimah Hashim ini. Sangat berbaloi.

CARA BUAT DAGING JERUK

Bahan-bahan:

500g daging potong nipis (basuh bersih toskn keringkan air)
20-30 biji limau kasturi @ lemon
Garam kasar/halus

Cara penyediaan:
1. Letak daging dalam bekas kedap udara susun tabur garam.
2. Akhir sekali, letak kulit limau atas daging. Tutup.
3. Letak dalam peti ais bahagian bawah/chiller
4. Ia tahan lama, jadi tak perlu simpan kat peti sejuk beku.

Cara menggoreng:
1. Goreng dlm minyak yang sedikit.
2. Bila daging dah masak, letak hirisan bawang besar/holland&hirisan cili padi atau cili merah besar dan kacang panjang.
3. Taburkan garam dan gaul sebati. Siap!

Selamat mencuba!
Baca juga:  Daging Goreng Ala Thai, Campak-campak dalam Kuali Terus Siap!


Daging Masak Asam Cara Mudah, Guna BAHAN Ini Untuk Bagi Sedap

Jom cuba masak Daging Masak Asam ini. Bagi penggemar masak asam, memang kena cuba merasa hidangan yang sedap ini.
Baca juga: Daging Jeruk Cara MUDAH, Hilang Diet Bila Masak Lauk Ini
Selain rasanya yang masam dan pedas, ia sedap dimakan bersama nasi panas-panas. Nak pula nikmatinya bersama sambal belacan mangga muda, pastinya akan bertambah-tambah nasi dibuatnya.
Ikuti resipi dari perkongsian Cik Puan Min Meena Manjalara dari Facebook. Mari kita lihat bahan-bahan dan cara masakan.

RESIPI DAGING MASAK ASAM

Bahan-bahan:

500g daging – hiris kecil
Bawang merah – kisar halus
Cili merah 3 tangkai – kisar halus
Bawang putih – kisar halus
Halia – kisar halus
Kunyit – kisar halus
3 sudu besar Kicap lemak manis
1 sudu besar cuka hitam atau asam jawa
Garam
Air secukupnya
Bawang besar potong empat
Daun bawang – untuk hiasan

Cara memasak:
1. Tumis bahan bertanda hingga naik bau.
2. Masukkan daging, kicap, cuka atau asam jawa dan air.
3. Tutup dgn penutup hingga daging empuk. Lebih kurang 20minit, daging akan empuk elok.
4. Kalau kering boleh tambah air lagi.
5. Masukkan perasa dan kentang yang telah digoreng tadi. Gaul sebati dan tabur dengan daun bawang.
6. Sedia untuk dihidang.

Selamat mencuba resipi Daging Masak Asam ini.
Baca juga: Sambal Tumis Daging, MUDAH Dan Sedap Ikut Cara Ini


Daging Masak Kicap Ala Cina, Sedap Tau Makan Dengan Nasi Panas Panas!
Resipi macam ni simple je sebenarnya nak buat dan semua orang wajib cuba rasa. Sebab rasa dia serius sedap. Cukup rasa rempah dan rencahnya.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup
Ada yang follow resipi ni untuk buat lauk masakan kenduri, ada yang buat untuk makan bersama keluarga je dan ada juga yang buat salah satu dalam jualan mereka. Yang penting, memang ramai yang suka.
Tengok resipi yang dikongsikan oleh Encik Wan LuQman ini nampak mudah dan senang je nak follow. Jom lihat bahan-bahan yang digunakan.

RESIPI DAGING MASAK KICAP ALA CINA

Bahan-bahan:

500g daging – hiris lawan urat
2 inci halia – hiris
2 ulas bawang putih – dititik
1 bawang merah – belah empat
1 cili benggala – potong kecil
3 cili kering – potong kecil
3 sudu besar kicap cair
3 sudu besar kicap karamel
3 sudu kicap pekat
1 sudu cecair stok ayam
Secubit lada hitam kasar
Minyak masak secukupnya

Cara memasaknya:
1. Dengan api yang besar, tumis bawang putih dan hirisan halia. Kemudian masukkan daging, kacau hingga daging masak sedikit.
2. Masukkan kicap cair. Lebih kurang 2-3sudu besar. Kicap karamel pun lebih kurang macam kicap cair. Cuma untuk coloring dan rasa lemak sahaja.
3. Kemudian, masukkan juga kicap manis, stok ayam dan segala bahan yang dipotong tadi. Gaul sebati.

4. Lepas gaul, masukkan secubit lada hitam kasar. Hiris cili kering. Bertujuan untuk rasa sedikit pedas. Pedas lada hitam dan cili kering adalah berbeza. Lada hitam itu untuk heat.
5. Bila kuah dah nak memekat dan kering. Boleh tutup api dan letak dalam pinggan lauk.
6. Sedia untuk dihidang.

Kalau dah siap masakan daging kicap ala cina ini, makan dengan nasi panas je pun dah cukup untuk buat kita bertambah nasi!
Nak makan lauk daging kicap ni, dengan nasi putih boleh, nasi berperisa boleh, dengan pulut atau ketupat palas pun marvellous!
Selamat mencuba!
Baca juga: Nasi Daging Adabi, Resipi Ekspres Jimat Masa, Lebih 5.1K Perkongsian


Daging Masak Kicap Pedas Cara SIMPLE, Memang Sedap Makan Bersama Keluarga

Pernah tak rasa masakan daging masak kicap pedas? Berbeza dengan masak kicap biasa, hidangan ini ditambah dengan bahan rempah yang membuatkannya lagi sedap terutama bila dinikmati bersama nasi minyak, nasi arab atau nasi putih.
Resipi ini memang ringkas sebab rasa lauknya memang sedap kerana cukup rasa rempah.
Baca juga: Cairkan Daging Beku Cara BETUL, Elak Risiko Keracunan Makanan
Ada yang ikut resipi ini untuk buat lauk masakan kenduri, ada yang buat untuk makan bersama keluarga dan tak kurang juga yang masak lauk ini untuk jualan setiap hari. Yang pasti ramai suka!
Tengok resipi yang dikongsikan oleh Cik Puan Tengku RosElyza Raja Muhammad ini nampak mudah dan senang saja nak ikut.

RESIPI DAGING MASAK KICAP PEDAS

Bahan-bahan:

1kg daging batang pinang
2 biji bawang merah besar
5 ulas bawang putih
2 senduk cili kisar
1 biji bawang holland
Daun limau purut
Bunga lawang/kayu manis/buah pelaga
Kicap manis
Sos cili
1 batang serai – diketuk
1 tangkai cili merah – potong serong untuk buat hiasan

Cara memasak:
1. Tumis bawang kisar sampai garing dan kekuningan.
2. Masukkan cili kisar,tumis sampai pecah minyak.
3. Masukkan kayu manis, bunga lawang, dan buah pelaga.
4. Masukkan daging batang pinang,serai, daun limau purut . Gaul rata sampai mendidih.
5. Masukkan kicap, sos cili dan biarkan sekejap. Bila dah peka,  tambah lagi air sedikit demi sedikit, tambah lagi kicap.
6. Daging batang pinang ini cepat lembut, jadi tak perlu direbus dulu. Bila dah mendidih, masukkan bawang holland, cili merah hiris, cili padi. Gaul rata, masak sampai dia jadi agak pekat. Dah siap masak, boleh tutup api.
7. Sedia untuk dihidang.

Selamat mencuba resipi Daging Masak Kicap Pedas ini.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup


Cara Buat Daging Masak Rempah Wangi Beraroma, Rugi Tak Cuba

Jom cuba resipi daging masak rempah pula. Kalau lauk daging ni, buat masak apa pun sedap. Dari gulai, sampailah ke masak kicap, masak merah dan masak lauk kenduri.
Sedap dan wangi beraroma. Tak kira makan dengan nasi, lemang, nasi himpit semuanya sedap dan menyelerakan.
Bila masak berempah ni bak kata orang tu jangan kedekut minyak. Kena tumis sampai pecah minyak dan naik cantik kuahnya. Dari kuah itulah datangnya perisa. Bahan-bahannya simple dan tak perlukan banyak pun.
Baca juga: Cara Buat Daging Masak Merah Ala Thai, Guna 3 Sos Ini
Apa yang buatkan menarik resipi ni ialah dagingnya bukanlah direbus. Tapi dikecutkan dengan bahan kisar dan rempah sampai kecut. Kiranya tumis berulang kali sampai lembut. Air daging tu akan membantu menaikkan lagi rasa. Serius sedap.
Resipi ni dikongsikan oleh Masni Bahari. Lauk simple tapi tengok rupanya cukup menyelerakan dan nampak mewah. Sesuai buat hidangan dengan nasi berperisa juga seperti nasi briyani dan nasi minyak.
Kalau dapat lauk ni terhidang atas meja, memang tak pandang lauk lain lagi dah. Manakan mungkin nak campur lauk lain kan.

Resipi Daging Masak Rempah

Bahan-bahan:

Daging (dipotong tebal sikit dan lebar)
Rempah kari daging
Serai (diketuk)
4 sekawan
Daun kari
Kicap
Air asam jawa
Garam dan serbuk perasa
Gula
Minyak menumis

Bahan Kisar:

Bawang putih
Bawang besar
Halia

Bahan Hiasan:

Tomato (dibelah 4)
Cili hijau
Bawang besar (dihiris tebal)

Cara memasak:
1. Mula-mula panaskan minyak dalam kuali.
2. Masukkan daging, bahan kisar, rempah daging, serai, daun kari dan 4 sekawan. Masukkan air sikit dan tumis.
3. Masak sampai daging empuk. Kalau daging tak empuk lagi, masukkan lagi sikit air dan terus tumis lagi sampai empuk.
4. Selepas dah empuk, baru masukkan kicap, air asam jawa, garam, serbuk perasa dan gula secukupnya.
5. Reneh sampai kuah pekat.
6. Dah naik minyak cantik, masukkan bahan hiasan.
7. Kacau sebati, dah siap.
8. Boleh padamkan api dan sedia untuk dihidangkan.

Resipi ni tak pedas. Hanya rasa bahang-bahang rempah je, itupun tak kuat. Biasanya kalau nak pedas, masukkan cili besar sebagai hiasan. Bila terasa nak pedas, masa makan boleh gigit. Itu yang orang selalu buat.
Kalau rancang nak masak nasi berperisa, bolehlah buat resipi daging masak rempah ni sebagai salah satu lauk hidangan. Jangan lupa mencubanya.


Daging Masak Ungkep, Masakan Jawa Yang Sedap Rasa Berempah

Daging Masak Ungkep mungkin asing bagi segelintir orang kita tetapi begitu popular dalam kalangan masyarakat Jawa. Rasanya cukup menarik dan boleh diratah begitu saja.
Juadah daging ungkep dimasak dengan rempah ratus yang menjadikan hidangan lebih menyelerakan.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup
Cara memasaknya ringkas dan cepat, hanya seperti membuat daging goreng biasa.
Ikuti resipi dari perkongsian Cik Puan Nurasykin Ali dari laman Facebook yang nampak menarik untuk dicuba.

RESIPI DAGING MASAK UNGKEP
Kalau nak tahu, menu daging ungkep ini ibu dalam pantang pun boleh makan tau. Disebabkan hidangan ini sedikit berminyak, jadi pastikan dah 2 ke 3 minggu berpantang baru boleh makan.

Bahan-bahan:

Daging yang dah direbus
2 biji bawang besar*
3 biji bawang putih*
1 batang serai
2 sudu ketumbar* ( dah direndam )
Sedikit halia*
Sedikit kunyit*
Sedikit air rebusan daging*
Sedikit air asam jawa

Cara memasak:
1. Blender yang bertanda * dan tinggalkan serai, sebiji bawang besar dan air asam jawa. Panaskan minyak dan masukkan serai. Kemudian masukkan bahan yang di blend tadi.
2. Tumis hingga sedikit kering dan masukkan daging.
3. Dah nampak kering tu kan, masukkan air asam jawa.
4. Masukkan garam dan gula secukup rasa.
5. Masak lagi sampai betul-betul kering. Lepas tu, hiris nipis sebiji bawang besar yang tinggal tadi. Kemudian taburkan atas dia. Siap masak.
6. Sedia untuk dihidang.

Ibu berpantang tak ada lah buntu nak masak apa kan lepas ni. Tapi ingat pesan Kak Ekin tadi tau. Pastikan selepas minggu ke 2 atau ke 3 baru boleh makan lauk macam ni.
Okey, selamat mencuba resipi ini.
Baca juga: Daging Jeruk Cara MUDAH, Hilang Diet Bila Masak Lauk Ini


Daging Taugeh Ikut Resipi Angah, Kecur Air Liur Dibuatnya!

Pernah cuba hidangan Daging Taugeh? Kalau belum, jom ikuti resipi dari perkongsian TikTok Angah ini.
Setiap hidangan baik tengah hari atau malam, wajib ada masakan sayur tau.
Tak kiralah sayur apa, dan buat masakan apa pun tak kisah. Sebab yang pentingnya ada!
Baca juga: Resipi Sayur Taugeh Ala Chicken Rice Shop, Mudah Dan Sedap
Selalunya lauk sayur yang biasa kita buat adalah goreng sayur campur, kalian ikan masin, kangkung goreng belacan, atau sup sayur. Satu lagi masakan yang wajib kita guna adalah taugeh!
Banyak masakan kita boleh buat dengan menggunakan taugeh ni. Yang seronoknya, taugeh ni memang ramai yang suka. Bila kita masak, habis licin dimakannya memang puas hati betul lah rasa.
Jom kita cuba resipi taugeh yang ini.
Resipi Daging Taugeh Cara Angah
Bahan-bahan:

500gram daging – potong nipis*
Tepung Jagung*
Lada Sulah*
Sos Tiram*
Halia
Bawang Putih
Cili merah
Jeruk Cili
Kicap Manis
Tauge jenis Pea Sprout

Cara memasak:
1. Mula-mula campurkan kesemua bahan bertanda * dan goreng hingga separuh masak dan ketepikan.
2. Kemudian, tumiskan halia, bawang putih, jeruk cili dan cili merah hingga naik bau.
3. Bila dah naik bau, masukkan daging yang dah masak tadi dan gaul kasi rata.
4. Masukkan sos tiram, kicap manis untuk perasakan hidangan ini.
5. Akhir sekali, baru masukkan taugeh jenis pea sprout dan kacau rata dalam 2 minit sahaja. tauge jenis ini cepat masak.
Siap untuk dihidang.
Boleh tengok tutorial TikTok Angah di bawah:

 @angahchef
Jahat Menu Ni🔥🔥😁 #fyp #fypシ #fypage #fypシ゚viral #fypp #fyppppppppppppppppppppppp
 ♬ DJ Money Tiktok Reborn Maya FYZ Viral Lofi – Cristeron

Fuhh! memang jahat sangat menu ni sampai min pun terliur nak makan sekali.
Dengan nasi panas, suap pula pakai chopstick, feeling makan depan k-drama, memang lentok habis lauk ini. Selamat mencuba!


Dah Bosan Asyik Makan Kari Ayam Je? Nah, Cuba Resipi Kari Ikan Tongkol Pula, Confirm Sedap!

 PENULIS
myResipi

 KATEGORI
Artikel

 POSTED ON
2020-10-28 04:46:37

Dah masak tengah hari ke belum tu? Untuk yang suka makan kari tu boleh cuba resepi enak yang dikongsikan oleh Farah Syuhada di laman Facebooknya.
Bahan-bahanya :
● 1 ekor ikan tongkol – bersihkan dan dipotong-potong.

Kredit: Farah Syuhada
● 5 biji bendi – dipotong pangkal dan hujung
● 1 biji terung bulat – potong baji
● 1 biji tomato – potong baji
● 2 biji bawang merah – tumbuk
● 1 ulas bawang putih – tumbuk
● 1 cm halia – tumbuk

Kredit: Farah Syuhada
● 2 sudu makan cili giling
● 1 paket kecil serbuk kari
● 1/2 cawan air asam jawa
● 1 cawan air
● 2 cawan santan pekat
● minyak secukupnya
● gula dan garam secukup rasa
● sedikit daun kari

Cara memasaknya :
1. Tumiskan bahan tumbuk. Bila dah kekuningan masukkan cili giling. Tumis sampai agak garing. Masukkan air asam jawa. Masukkan serbuk kari sekali. Tumis bahan-bahan sampai garing.
2. Masukkan 1 cawan air dan 1 cawan santan. Masukkan juga terung dan bendi serta ikan tongkol. Masak sampai mendidih.
3. Masukkan 1 cawan santan lagi. Perasakan juga dengan garam dan gula. Biarkan mendidih sekali lagi dan masukkan tomato sekejap.Bolehlah diangkat dan dihidangkan.

Kredit: Farah Syuhada

Selamat mencuba!!

Kredit: Farah Syuhada


Dah Bosan Dengan Menu’ ‘Dinner’ Yang Sama? Ini Resipi Sup Bebola Inti Ayam. Memang Sedap!

 PENULIS
myResipi

 KATEGORI
Artikel

 POSTED ON
2020-10-05 13:05:08

Bagi yang sudah kebosanan dengan menu yang sama untuk makan malam, apa kata korang cuba pula Sup Bebola Inti ayam ini. Penyediaannya pun sangat mudah, sedap pula tu! Jom ikuti resipi yang dikongsikan oleh Zurina Zulkefli menerusi Facebook.

Kredit: Zurina Zulkefli
Bahan inti:

2 ketul ayam saiz potongan sup (dicincang)
Separuh lobak merah (dipotong dadu)
2 tangkai daun bawang (dipotong halus)
1 sudu teh serbuk lada sulah
Boleh tambah cendawan butang

Bahan tepung:

1 cawan tepung pulut
2 sudu besar tepung gandum
Secubit garam

Cara-caranya:

Satukan semua bahan inti dan gaul sehingga sebati. Biarkan seketika.

Kredit: Zurina Zulkefli

Untuk membuat doh, satukan kesemua bahan tepung dan tuangkan sedikit air. Uli sehingga menjadi doh.

Setelah siap kedua-duanya, letakkan sesudu kecil inti ayam ke atas doh tepung dan bulatkan menjadi bebola seperti dalam gambar.

Kredit: Zurina Zulkefli

Selepas itu, rebus bebola di dalam air yg sedang mendidih dan biarkan sehingga ia timbul. Ini menandakan bebola tepung pulut sudah masak luar dan dalam.

Kemudian, perisakan sup dengan perencah samada kiub ayam atau ikan bilis dan titiskan minyak bijan/ minyak bawang putih ke atas sup.

Kredit: Zurina Zulkefli

Siap untuk dihidang! Korang boleh juga makan bebola ni dengan chili oil untuk rasa pedas.

Kredit: Zurina Zulkefli

Bahan-bahan Chili Oil:

Minyak masak/minyak sayuran
Dua sudu besar chili flakes, cili yg dikisar kasar (bukan chili powder)
Tiga ulas bawang putih yg dicincang
Garam secukupnya

Cara-caranya:

Campurkan bawang putih bersama chili flakes dan kemudian taburkan dua cubit garam.
Selepas itu, panaskan minyak masak di atas kuali sehingga pecah minyak dan tuangkan minyak panas tersebut ke atas campuran bawang tadi.

Siap! Selamat mencuba!


Dah Jemu Makan Roti Kosong? Jom Cuba Resepi Cucur Roti Gardenia, Rangup Di Luar Tapi Lembut Di Dalam

Musim pandemik ini mesti korang rajin beli roti kan? Memang cepat je lah habis roti dekat kedai-kedai runcit itu. Bila dah banyak beli roti, mesti lah nanti rasa jemu pulak nak makan roti macam itu sahaja. Kalau dibiarkan lama nanti roti itu boleh berkulat pula nanti korang sendiri yang rugi.
Kalau korang ada banyak lebihan roti di rumah, korang boleh cuba resepi ini. Sedap tak terkata, di luarnya memang rangup dan sangat lembut di bahagian dalam. Kalau tak ada idea nak makan apa minum petang hari ini, jom cuba resepi cucur roti ini.
Bahan-bahan

5 keping roti
2 cawan tepung gandum
1 biji bawang besar dihiris
Daun bawang, cili merah, kucai, lobak merah dihiris halus
Taugeh
Udang / ikan bilis / isi ayam / sosej
Garam dan Maggi cukup rasa secukupnya
Serbuk kunyit sedikit

CARA PENYEDIAAN

Letak semua bahan kecuali air di dalam mangkuk kemudian masukkan air sedikit demi sedikit dan gaulkannya sehingga menjadi adunan yang pekat seperti di dalam gambar.

2. Panaskan minyak dan sendukkan bancuhan. Goreng sehingga garing dan toskan. Sedia dinikmati.

Sumber: Noriza Jaja


Dalca Ayam Dan Sayuran Cara MUDAH, Masakan India Kegemaran Ramai

Ada penggemar masakan India iaitu Dalca Ayam Dan Sayuran? Mari kita cuba resipi yang mudah dan sedap ini.
Ia juga dihidang dengan campuran sayuran seperti terung, tomato dan juga kacang panjang. Dalca memang sangat sesuai dihidang bersama nasi bukhari, nasi beriani ataupun nasi minyak.
Baca juga: Nasi Bukhari Dan Kuah Dalca Cara Mudah, Sesuai Untuk Jamu Orang Datang Beraya
Biasanya, bila pergi kenduri kendara, mesti lauk ini ada dihidangkan bersama 3 jenis nasi yang disebut tadi. Kalau di India, dalca biasanya akan digabung dengan nasi yang dipanggil sebagai Bagara Khana.
Ikuti resipi dari perkongsian Cik Puan Hana A Razak yang mudah dan sedap ini. Kalau tak nak makan dengan nasi pun tak apa, boleh cicah dengan roti kosong atau roti telur macam kat kedai mamak tu. Fuhh padu!

RESIPI DALCA AYAM DAN SAYURAN

Bahan-bahan:

3 biji bawang merah
2 biji bawang putih
1/2 inci halia
2-3 biji bunga lawang
1 batang kulit kayu manis
1/2 peket serbuk kari ayam daging
Asam keping
Ayam
Kacang panjang
Terung
Carrot
Garam
Santan

Cara memasak:
1. Panaskan minyak, masukkan bawang dan halia yang dihiris. Masukkan sekali bunga lawang dan juga kulit kayu manis.
2. Masukkan rempah kari. Bancuh siap dengan sedikit air dulu, buat macam pes. Terus masukkan air semangkuk guna mangkuk yang sama buat pes tadi.
3. Tutupkan periuk, biarkan pes tu betul-betul masak sampai naik minyak. Kacau selalu supaya tak hangit dekat bahagian bawah.
4. Masukkan ayam. Nak bagi rasa lagi sedap masukkan juga sedikit ayam bahagian tulang. Biarkan air ayam keluar sekejap.
5. Bila air ayam dah keluar, masukkan air dan santan. Boleh agaklah santan tu nak pekat atau cair.
6. Kemudian, masukkan pula asam keping dalam 2 keping macam tu. Basuh dulu tau asam keping tu. Dah mendidih boleh masukkan sayuran. Masukkan terung dulu. Nak potong macam mana pun terung tu tak kisah.
7. Seterusnya, masukkan carrot. Bila terung dan carrot dah hampir lembut, masukkan sayur kacang panjang.
8. Perasakan dengan garam secukupnya. Bila dah nampak sayur kacang berubah warna, dah boleh tutup api. Siap!

Selamat mencuba resipi Dalca Ayam dan Sayuran ini.
Baca juga: Kari Kepala Ikan Style Mamak, Resipi Kuah Tanpa Santan Mudah Dan Ringkas!


Peserta Dapur Tempur Terkejut Cabaran Masak Telur, Nampak Senang Tapi Awal-Awal Juri Dah Bagi ‘Warning’

Cabaran minggu keempat menyaksikan para peserta Dapur Tempur perlu menyediakan hidangan berasaskan telur dan hidangan #PedasBerapiNona. Harap-harap dua cabaran ini dapat menambat hati Sheila Rusly dan Chef Adu Amran!
Boleh dikatakan, telur adalah makanan harian yang akan diambil oleh kebanyakan individu di seluruh dunia selain daging ayam itu sendiri.
Bukan mudah untuk masak hidangan telur – Chef Adu

Menurut juri tetap Dapur Tempur, Chef Adu Amran mengatakan cabaran ini nampak senang tapi sebenarnya agak ‘tricky’ jika dikira dari sudut suhu api, berapa lama untuk memasak dan juga cara persembahan telur itu sendiri.
“Bila penonton fikir cabaran telur ini mudah, sebenarnya tidak. Cabaran telur ini adalah cabaran paling susah sekali dalam ke semua rancangan pertandingan memasak yang saya pernah terlibat.
“Kalau bekerja di hotel, Chef pasti akan menyuruh kita memasak telur dahulu untuk tahu ‘benchmark’ seseorang tukang masak itu,” kata Chef Adu Amran dalam Dapur Tempur minggu ini.
Seperti biasa, antara kriteria yang dicari oleh para juri adalah kreatIviti persembahan juadah, teknik memasak dan juga rasa hidangan itu sendiri.
Minggu lepas dalam Dapur Tempur, pasangan suami isteri, Selerak Selegho, telah tersingkir dan tidak dapat mengekalkan kedudukan mereka untuk ke peringkat seterusnya.
Penyingkiran pertama ini dapat dilihat beberapa keluarga yang lain mula ‘panas’ dalam pertandingan Dapur Tempur ini.
Artikel berkaitan: Peserta Dapur Tempur Terkedu, Tiba-Tiba Kena Paksa Rela Tukar ‘Bakul Bahan Masak’ Dengan Meja Sebelah
Artikel berkaitan: Episod Kedua Makin Panas! Kali Ni Peserta Dapur Tempur Terhidang Bekas ‘Kotor’ Dekat Juri?
Siapakah di antara mereka yang akan menjadi juara mingguan dan akan berentap ke minggu seterusnya?
Empat pasangan Dapur Tempur yang akan berentap pada minggu keempat ini adalah;
1. AA – pasangan biras (Mariani & Ayu)
2. Seketul Rasa – kakak dan adik (Shima & Hanis)
3. Zest – abang dan adik (Haiza & Hafzy)
4. Masam Manis – suami isteri (Muiz & Arieni)
Selebriti dengan lagu popularnya Sumpah, Naim Daniel telah dijemput sebagai juri jemputan untuk minggu ini dan menilai masakan ke semua pasangan Dapur Tempur.
Jangan lupa untuk tonton Dapur Tempur setiap khamis jam 8.30 malam di saluran TV9. Dapatkan juga perkembangan terkini mengenai Dapur Tempur di Myresipi.com selaku rakan digital rasmi.

Juara Dapur Tempur bakal memenangi hadiah wang tunai RM6,000 beserta ketuhar stim cubie Panasonic dan bekalan produk NONA selama setahun manakala naib juara bakal memenangi hadiah wang tunai RM4,000 dan periuk nasi IH Panasonic.
Pemenang mingguan pula membawa pulang hadiah wang tunai RM500 tajaan NONA manakala pemenang cabaran NONA dalam episod-episod tertentu membawa pulang hamper produk NONA bernilai RM1,000.
#myPanasonic #PanasonicCooking #Nona #NonakanHarimu #DapurTempur #TV9Malaysia #149 #JanjiHappy


Dapur Tempur, Program Lawan Masak Terbaru Di TV9!

Dapur Tempur, sebuah program realiti masakan terbaharu di TV9 ini telah membawakan 8 pasangan keluarga yang minat memasak untuk berentap menjadi juara.
Bagi anda yang sudah lama tertunggu program realiti masakan, boleh tonton rancangan Dapur Tempur yang bakal bersiaran bermula 3 November 2022 ini, setiap hari Khamis, jam 8.30 malam di TV9.
Program yang bersiaran sebanyak 8 episod ini juga boleh ditonton melalui strim langsung secara HD di www.tonton.com.my.
Baca juga: OHSEM ADS 2022 Sasar Untuk Bantu 3,000 Pengusaha SME
Menurut Pengurus Besar Pengurusan Kandungan & Siaran TV9, Puan Khairunnisa Kamarulzaman, program Dapur Tempur adalah program realiti masakan pertama yang akan bersiaran di TV9 setelah penjenamaan semula stesen tv ini pada tahun lepas.

“Sudah pastinya kami amat teruja untuk menyajikan program realiti terbaharu kepada penonton setia kami kerana ia bakal menghiburkan seisi keluarga setiap malam Khamis dengan pelbagai gelagat peserta yang bertanding serta mereka juga bakal mendapat tips-tips masakan yang boleh dimanfaatkan.
“Seiring dengan imej Janji Happy di TV9 yang menjadi destinasi keluarga yang menghidangkan barisan program untuk tontonan keluarga, kami juga berharap agar program Dapur Tempur ini bakal menjadi rancangan pilihan keluarga di Malaysia.
“Kami juga ingin mengucapkan ribuan terima kasih kepada penaja bersama Panasonic dan NONA yang turut sama memeriahkan lagi program Dapur Tempur,” katanya dalam sidang media semalam.
Sudah Buat Uji Bakat Februari Lepas

8 pasangan peserta yang berlawan dalam program Dapur Tempur.
Sesi uji bakat telah diadakan seawal Februari 2022 untuk mencari pasangan keluarga yang mahir memasak kerana kumpulan peserta terpilih perlu menyediakan dua hidangan menarik mengikut tema yang telah ditetapkan setiap minggu.
8 pasangan keluarga yang terpilih sebagai peserta adalah:

Pasangan bapa & anak saudara “Pendekar Malaya” (Irfan Hariz S Miswandi, 20 & Mohd Haizal Ismail, 47)
Pasangan biras “AA” (Rahayu Jani, 48 & Mariani Mustafa, 45)
Pasangan ibu & anak “Sudap Sudip” (Halifah Jaafar, 59 & Muhammad Ariff Haron, 37)
Pasangan kakak & adik “Seketul Rasa” (Idziatul Shima Samarudin, 42 & Muhammad Hanis Samarudin, 32)
Pasangan suami isteri “Selerak Selegho” (Muzhaffar Mohamed, 32 & Shaidhatul Aqmalis Zainul Akmal, 29)
Pasangan abang & adik “Zest” (Mohd Hafzy Mohd Yusof Senusi, 45 & Norhaiza Mohd Yusof Senusi, 36)
Pasangan kakak & adik “9Siblings” (Nusaybah Che Anuwa, 38 & Tasnim Che Anuwa, 29)
Pasangan suami isteri “Masam Manis” (Syed Abdul Muiz Syed Zulkifli, 38 & Nor Arieni Adriena Mohd Ritzal, 31).

Juara Dapur Tempur bakal memenangi hadiah wang tunai RM6,000 beserta ketuhar stim cubie Panasonic dan bekalan produk NONA selama setahun manakala naib juara bakal memenangi hadiah wang tunai RM4,000 dan periuk nasi IH Panasonic.
Pemenang mingguan pula membawa pulang hadiah wang tunai RM500 tajaan NONA manakala pemenang cabaran NONA dalam episod-episod tertentu membawa pulang hamper produk NONA bernilai RM1,000.
Dapur Tempur dibawakan oleh penaja bersama Panasonic, “Hidup sihat setiap hari bersama Panasonic” dan NONA, “Jom #NONAKanHarimu, Pelbagai Rasa, Semudah Rasa dan Seenak Rasa”, manakala MyResipi selaku rakan digital rasmi.

Program ini menampilkan Yasmin Hani sebagai hos manakala juri tetap pula digalas oleh Sheila Rusly serta Chef Adu Amran.
Setiap episod juga menampilkan juri-juri jemputan yang akan sama-sama menilai aneka hidangan oleh peserta Dapur Tempur.
Antara juri jemputan Dapur Tempur adalah Nana Mahazan, Ayda Jebat, Afifah Nasir, Naim Daniel, Ropie, Sissy Imann, Bell Ngasri, dan Michael Ang.

#myPanasonic #PanasonicCooking #Nona #NonakanHarimu #DapurTempur #TV9Malaysia #149 #JanjiHappy


Demam & Badan Panas? Amal Minum Air Barli Halia Ini, Berkesan Sejukkan Badan

Bila demam, badan pun akan jadi panas lain macam. Selain dari makan ubat untuk kurangkan panas badan, kita juga boleh cuba menggunakan petua orang lama seperti minum air barli halia.
Petua ini dikatakan berkesan untuk sejukkan badan dan kurangkan demam. Seisi keluarga pun boleh amal minum air ini. Jom lihat cara membuatnya di bawah!
CARA BUAT AIR BARLI HALIA
Bahan-bahan:

Barli
Halia
Air
Gula batu

Cara penyediaan:
1. Cuci bersih barli dan halia sebelum dimasukkan ke dalam periuk.

2. Masukkan air dalam periuk. Sukatan agak-agak, asalkan tak kering semasa rebus barli tadi. Biasa saya guna 4 sudu barli dan 4 cawan air.

3. Rebus sampai biji barli kembang. Kemudian baru letak gula batu dan biarkan sampai gula larut. Guna api kecil saja. Kacau selalu untuk cepatkan gula larut.

4. Bila barli dah kembang, boleh tutup api. Masukkan air sikit dalam cawan. Sejukkan. Agak dah suam, bolehlah minum.

Tips:

Kalau masa rebus tak guna gula batu, boleh campur madu sikit masa nak minum. Kalau tak campur apa pun tak apa. Macam air suam saja rasa dia.
Ni anak kecil pun boleh minum. Bila badan anak panas, elok bagi minum. Insya-Allah sejuk badan anak nanti.

Kredit petua & gambar: Effy Sueffy
Baca juga: Cara Buat Air Rebusan Epal Hijau & Serai Untuk Kempiskan Perut & Ringankan Badan


Di Sebalik Senyuman Rupanya Derita Tumor, Chef Burak Titip Pesanan – ‘Andai Anda Kehilangan Saya Suatu Hari Nanti..’

Siapa saja yang tidak kenal chef selebriti berasal dari Turkey, Chef Burak Özdemir atau lebih dikenali sebagai CZN Burak yang popular di media sosial kerana gemar memasak hidangan bersaiz besar sambil tersenyum di hadapan kamera.
Chef Burak Derita Tumor Otak
Baru-baru ini, Chef Burak telah mengejutkan ramai peminatnya apabila dia dikhabarkan menghidap tumor otak. Chef terkenal ini juga ada memuat naik video di TikTok yang memperlihatkan dirinya sedang baring sambil menggunakan alat bantuan pernafasan.
Di dalam video tersebut turut kelihatan berat badan Chef Burak semakin susut dan wajahnnya cengkung. Namun apa yang lebih merisaukan peminat adalah kapsyen yang ditulisnya itu seolah-olah dia menitipkan pesanan terakhir.
Andai anda kehilangan saya suatu hati nanti, ingat lah saya dengan melihat semua kebaikan, kerja kebajikan serta video-video memasak yang pernah saya buat sebelum ini.
‘Andai Anda Kehilangan Saya Suatu Hari Nanti..’

 @cznburak
❤❤🤲🤲
 ♬ orijinal ses – 卩卂乃ㄥㄖ

 @cznburak
❤❤❤🤲🤲🤲
 ♬ follow me – paidaly.zat

Dalam pada itu, ramai yang menitipkan doa buat Chef Burak supaya cepat sembuh. Netizen dari serata dunia sempat memberikan kata-kata semangat dan berharap agar Chef Burak dapat kembali tersenyum seperti sedia kala.
Sumber: cznburak


“Dia Ambil RM5 Je” Pura-pura Hilang Dompet, Peniaga Air Tebu Suami Isteri Ini Buat Netizen Tersentuh

Baru-baru ini tular satu kisah di laman TikTok, seorang lelaki telah berkongsikan kisah kebaikan dan kejujuran peniaga air tebu yang merupakan sepasang suami isteri berjaya menyentuh hati warga netizen.
Setiap manusia yang dilahirkan di dunia ini diberikan pelbagai ujian dan cabaran dalam menempuh kehidupan mereka. Ada yang dilahirkan dengan kehidupan mewah, malah ada yang sebaliknya.
Artikel berkaitan: “Gila kedai ni meniaga” – Peniaga Caj Harga Makanan Macam Zaman 90-an, Netizen Kagum
Bagaimanapun setiap apa yang tertulis, pasti akan ada hikmah disebaliknya.
Maka dengan itu, kebaikan antara setiap insan amatlah penting bagi menguatkan diri kita agar terus kuat menempuh hidup yang serba cedera ini.

Berdasarkan video yang telah dimuat naik di akaun @kitasama4111, dia bertindak pergi ke gerai air tebu tersebut dan memberitahu sepasang suami isteri itu bahawa dompetnya tercicir dan meminta izin mereka untuk memberikan secawan air secara percuma.
Tanpa berfikir panjang, mereka terus mengambil cawan kosong dan bertindak mengisi air cawan itu dengan air tebu yang dijualnya.

Lantas, lelaki tersebut terus menyatakan perkara sebenar bahawa dompetnya tidak hilang dan dia hanya menjalankan eksperimen sosial sahaja.
Disebabkan kebaikan peniaga itu, lelaki itu menghulurkan beberapa keping not RM10 dan RM5 kepada peniaga tersebut sebagai hadiah kebaikan mereka.
Apa yang membuatkan orang ramai lebih tersentuh hati apabila peniaga itu hanya menarik sekeping sahaja RM5 daripada kesemua not wang yang diberikan kepadanya.

Menjengah di ruangan komen, warga netizen meluahkan rasa simpati dan terharu melihat kebaikan dan keikhlasan yang ditonjolkan oleh peniaga itu.
Walaupun di saat dalam kesusahan mencari rezeki, namun dia masih tetap membantu orang lain dengan ikhlas.
Antara komen netizen:

Video Penuh:

 @kitasama4111
Sedikit pemberian kita mungkin besar nilainya pada orang lain #kitasama #jafnyelias #kindness #charity #socialexperiment
 ♬ Glimpse of Us – Joji


‘Sampai Terkeluar Urat Tekak’- Dicabar Rakan Makan Sushi Salmon, Reaksi Lelaki Ini Buat Ramai Terbahak

Sushi merupakan salah satu makanan tradisi negara Jepun yang kini makin terkenal di serata dunia termasuk Malaysia. Sushi diperbuat daripada nasi yang dicampur dengan cuka, rumpah laut dan makanan laut (mentah/dimasak), kemudian dimakan bersama wasabi serta kicap cair.
Namun, tidak semua orang boleh menerima hidangan ini lagi-lagi jika sushi salmon kerana salmon tersebut mentah.
Jika tak pernah makan sushi salmon, mungkin reaksi anda akan sama dengan lelaki dalam video yang dikongsikan oleh seorang pengguna TikTok, @helensua9098.
Rakan cabar makan sushi
Difahamkan, dia telah dicabar oleh kawan-kawan untuk mencuba sushi salmon di Sushi King tanpa membuat apa-apa reaksi muka.
Menyahut cabaran rakannya, dia lalu menyuap seketul sushi namun apabila cuba untuk mengunyah sushi tersebut, dia kelihatan tidak dapat menahan diri dari membuat ‘muka’.

Dilihat seperti ingin muntah kerana tidak suka dengan rasa dan tekstur sushi tersebut. Jelaslah bahawa makanan itu tidak menepati selera tekaknya.
Lebih lucu lagi, rakan-rakannya hanya mampu tergelak apabila melihat reaksi lucu rakan mereka.
Netizen terhibur, kongsi pengalaman sama
Menerjah ke ruangan komen, netizen turut berasa terhibur dengan gelagat lelaki tersebut. Malah ada yang turut berkongsi pengalaman yang sama.

Lihat video penuh:

 @helensua9098
#makansushi #fyp #malaysiatiktok #sabahantiktok #sarawaktiktok #Semenanjung
 ♬ Funny – Gold-Tiger


Dilarang Jual Air Zamzam, Penjara Kurang 2 Tahun Atau Denda RM10,000

Umum mengetahui yang air zamzam berasal dari telaga di kawasan Masjidil Haram, Mekah.
Kebiasaannya, bagi umat Islam yang menunaikan Haji dan Umrah akan berkunjung ke telaga zamzam dan bawa pulang ke tanah air untuk disedekahkan atau disimpan sebagai bekalan.
Bahagian Keselamatan dan Kualiti Makanan, Kementerian Kesihatan Malaysia (KKM) hari ini telah mengeluarkan satu posting di Facebook tentang larangan jualan air zamzam.
Baca juga: Pelanggan Nekad Tembak Mati Pekerja Subway, Berang Dapat Sandwich Mayonis ‘Lebih’
Ini kerana, ada yang mengambil kesempatan dengan membuat perniagaan air Zamzam disebabkan permintaan yang tinggi kerana banyak khasiatnya.

Melalui posting tersebut, BKKM menegaskan bahawa penjualan air zamzam dilarang dan pihak yang terlibat boleh dikenakan penjara tidak lebih 2 tahun atau denda sebanyak RM10,000.
Ini disebabkan banyak laporan yang diterima setiap kali musim haji, beberapa pihak yang tak bertanggungjawab mengambil kesempatan buat keuntungan mudah dengan mengimport, menjual, mengedar secara haram.

Untuk pengetahuan, air zamzam ini termasuk dalam kategori air mineral semula jadi yang telah termaktub di bawah Peraturan360A, Peraturan-peraturan Makanan 1985.
Bagi yang mempunyai maklumat tentang kegiatan haram ini, diminta menyalurkan aduan kepada Bahagian Keselamatan dan Kualiti Makanan KKM, Jabatan Kesihatan Negeri atau Pejabat Kesihatan Daerah yang terdekat.
Sebarang pertanyaan dan aduan juga korang boleh lakukan secara atas talian di laman web rasmi dan laman Facebook KKM.

Sumber: Facebook BKKM


Dim Sum merupakan sejenis kuih-muih yang berasaskan doh kenyal dan berintikan sayur-sayuran atau makanan laut. Biasanya Dim Sum dimasak dengan cara mengukus. Dim Sum juga memiliki pelbagai jenis perisa seperti siew mai, dumpling, vege ball dan sebagainya. Walaupun ianya merupakan makanan masyarakat Cina tetapi kini sudah menjadi kegemaran pelbagai kaum termasuk Melayu dan India. Jadi jom kita cuba resepi Dim Sum Ayam Dan Sos Pedas yang dikongsikan oleh Julia Aleen Aireish di Facebook.
PENULISMyResipi
MASAKANResepi Mudah
TAHAP KESUKARANMedium
Resepi Dim Sum Ekpress & Dicicah Pula Dengan Sos Pedas, Memang Terbaik!Dim Sum merupakan sejenis kuih-muih yang berasaskan doh kenyal dan berintikan sayur-sayuran atau makanan laut. Biasanya Dim Sum dimasak dengan cara mengukus. Dim Sum juga memiliki pelbagai jenis perisa seperti siew mai, dumpling, vege ball dan sebagainya. Walaupun ianya merupakan makanan masyarakat Cina tetapi kini sudah menjadi kegemaran pelbagai kaum termasuk Melayu dan India. Jadi jom kita cuba resepi Dim Sum Ayam Dan Sos Pedas yang dikongsikan oleh Julia Aleen Aireish di Facebook.

Kredit: Julia Aleen Aireish
BAHAN-BAHANUntuk Inti:

3 keping dada ayam – cincang isi ayam
1/2 batang lobak merah
1 pokok daun bawang
1 pokok daun sup
1 sudu makan serbuk hilal
1/2 biji bawang holland
1 biji telur
2 sudu makan tepung jagung
1 sudu makan minyak masak – jika suka guna minyak bijan 1 sudu kecil
Untuk Kulit:

2 cawan tepung gandum
1 cawan tepung ubi
1 sudu kecil serbuk hilal
1 cawan air

Untuk Sos Pedas:

1-2 sudu makan taucu
1 biji cabai besar merah
5 biji cili ap
1 sudu makan cili kisar
1 ulas bawang putih
3 sudu makan gula
1 cawan air
sedikit bancuhan tepung jagung untuk pekatkan sos
CARA PENYEDIAAN
Untuk Inti:

Satukan semua bahan, kisar halus ketepikan.

Untuk Kulit:

Satukan bahan, masukkan air sedikit demi sedikit sambil uli hingga jadi doh lembut.
Gelek tepung nipis-nipis ambil acuan berbentuk bulat tekapkan buat hingga habis.
Ambil sekeping letak inti lebih kurang satu sudu kecil, klim ikut kreativiti yang anda rasa mudah.
Susun dalam kukus, pastikan air kukusan telah mendidih dan panas, kukus selama 10 ke 15 minit.

Untuk Sos Pedas:

Satukan semua bahan kecuali bancuhan tepung jagung.
Tuang dalam periuk/kuali masak hingga mendidih.
Masukkan gula kacau dan rasa mesti ada manis-manis pedas baru sedap. Letak bancuhan tepung jagung kacau, siap.

Kredit: Julia Aleen Aireish

Kredit: Julia Aleen Aireish

Kredit: Julia Aleen Aireish

Kredit: Julia Aleen Aireish
Selamat Mencuba
Kredit: Julia Aleen Aireish


Dodol Durian Guna Breadmaker, Hanya Guna 6 BAHAN Ini Je

Dodol Durian Guna Breadmaker, Hanya Guna 6 Bahan Ini Je.
Bila musim raya ini, tentulah terasa nak makan dodol. Tapi mana nak cari dodol fresh kan?  Masalah itu dapat diselesaikan dengan adanya peralatan dapaur elektronik seperti bread maker ni.
Baca juga: Kuih Pulut Wajik @ Wajid Ikut Sukatan Cawan, Hanya Guna 4 Bahan Ini Je
Jom belajar buat dodol guna bread maker. Senang je awak. Lebur je dalam bread maker. Tau-tau dah siap dodol kite.
Kita ikuti resipi mudah dari perkongsian Cik Puan Suwaibah Hussin ini. Jom lihat bahan-bahan dan tutorial dibawah.

RESIPI DODOL DURIAN GUNA BREADMAKER

Bahan-bahan:

Tepung pulut cap gajah 3 415gm
Tepung beras 3 sudu besar
Gula merah 450gm
Gula pasir 150 gm
Santan 700gm (boleh guna santan kotak campur santan segar)
Garam 1½ sudu kecil
Air 350 ml (masak dgn gula, sejukkan)

Cara membuatnya:
1. Campur tepung, garam, santan dgn air gula yang dah sejuk, lepas itu tapis masuk dalam breadmaker.
2. Guna mode jem. Masak 2 kali. Satu pusingan 1 jam 20 minit.
3. Letak 8-10 ulas isi durian pada ulian kedua.
4. Satu adunan ni dapat 1 kilo lebih dodol durian. Siap!

Selamat mencuba!
Baca juga: Halwa Maskat, Manisan Orang Dulu Dulu Yang Kian Dilupakan


Doktor Ini Kongsi Cara Betul Hilangkan Tangan Pijar, Guna Air Saja Tak Cukup

Tangan pijar sememangnya perkara biasa yang berlaku di dapur jika kita baru lepas menyambal.
Biasanya jika tangan pijar, kita akan terus rendam atau cuci tangan dengan air kan? Tapi rupanya tak cukup jika guna air saja untuk hilangkan pijar.
Ada lagi perkara lain yang perlu dilakukan untuk atas pijar itu. Jom baca perkongsian yang dikongsikan oleh Dr. Kamarul Ariffin di bawah.
Cara Hilangkan Tangan Pijar, Guna Air Saja Tak Cukup
“Doktor, tangan saya pijar! Macam mana nak hilangkan? Seksa, doktor!”
Kadang-kadang, ada pesakit datang ke klinik sebab tangan dia pijar selepas dia menyambal. Kesilapan utama yang dilakukan oleh ramai orang adalah, mencuci dengan air sahaja.

Tangan kita pijar selepas pegang cili adalah kerana cili mengandungi capsaicin. Sebatian ini, akan merangsang reseptor deria sakit. Kalau kena kulit, kita rasa pijar, kalau kena lidah, kita rasa pedas.

Capsaicin ni, ia tak larut air. Kalau kita cuci tangan dengan air sahaja, capsaicin ni sukar nak tanggal dari kulit kita. Capsaicin ni larut dalam minyak/lemak. Oleh itu, kita gunakan:
1. Susu
Susu berlemak dan mengandungi sejenis protin dipanggil casein. Ia akan memutuskan ikatan antara capsaicin dengan reseptor di kulit. Selepas cuci dengan susu, bilas dengan air sabun.

2. Minyak
Jika nak cuci tangan guna susu, rasa macam membazir pula. Jadi kita boleh gunakan minyak. Minyak akan mencairkan capsaicin. Selepas itu perlu juga bilas dengan air sabun.

3. Cuka
Capsaicin bersifat alkali, jadi secara teori bahan berasid boleh meneutralkan atau melemahkan kesannya. Boleh juga gunakan air asam, perahan limau, atau sos tomato.
4. Alkohol
Capsaicin juga boleh dilarutkan dengan alkohol. Jadi boleh gunakan pensanitasi tangan berasaskan alkohol untuk mencuci tangan yang pijar. Kena gunakan banyak.
5. Losyen
Gunakan losyen berasaskan minyak untuk melarutkan capsaicin, kemudian disusuli dengan bilasan air sabun untuk buang losyen yang telah dicemari capsaicin tadi.

Selain mencuci gunakan bahan-bahan tertentu, capsaicin juga boleh ditanggalkan menggunakan geseran. Maknanya kena gosok tangan dengan tuala, berus, garam atau hampas kelapa.
Semoga bermanfaat!
Kredit: Dr. Kamarul Ariffin Nor Sadan


Doktor Ini Kongsi Khasiat Ketam Supaya Mak Mak Tahu, Bantu Kuatkan Otak

Bagi peminat ketam, mestinya ingin tahu khasiat ketam yang dapat memberi banyak manfaat untuk tubuh badan.
Memang jenuh menahan perasaan bila melihat pelbagai menu berasaskan ketam yang berkeliaran di media sosial kan. Selain rasanya yang sedap, ada banyak khasiat ketam yang baik untuk tubuh.
Baca juga: Cara Bersih & Siang Ketam Paling Mudah Dan Cepat, Mertua Mesti Bangga Guna Skill Ini
Salah satunya ia antara makanan untuk kuatkan otak anak-anak. Ketam juga tinggi kandungan omega 3 yang mana penting untuk pertumbuhan otak anak yang optimum.
Menerusi perkongsian dari Doktor Mazliana Mazlan, apabila makan makanan laut seperti ketam sekali seminggu, ia boleh kurangkan risiko penyakit pelupa seperti Dementia dan Alzheimer’s disease. Menarik betul kan?
Kita cubalah seminggu sekali atau sebulan sekali pun tak apa. Kalau anak umur setahun ke atas, kita dah boleh start kenalkan ketam ini.

KHASIAT KETAM UNTUK KANAK-KANAK

1. Untuk kesihatan jantung.
2. Kurangkan risiko anemia, ketam ada kandungan folate dan vitamin B12, penting untuk sel darah merah anak.
3. Penting untuk pertumbuhan otot anak, ketam padat dengan kandungan protein.
4. Bagus untuk sistem imun anak, ketam juga tinggi kandungan zink.
5. Baik untuk sistem saraf, dengan kandungan vitamin B12, selenium dan copper dalam ketam.

Semua ni, penting untuk anak kita dan ia ada dalam real food ketam.
Bukan jejari ketam yang tinggi pengawet, MSG, pewarna dan perasa. Ini bukan ketam sebenar. Elakkan dari anak kita ya, seboleh mungkin.
Bila kita banyak ambil real food sebagai makanan utama anak-anak, mereka tidak lagi perlukan supplement tinggi gula untuk otak mudah belajar, fokus dan cepat ingat.
Sebenarnya bila kita sediakan makanan untuk perut anak, kita juga tengah sediakan makanan untuk otak dan hati anak, dalam masa yang sama.
Apa yang baik di perut anak, baik juga di otak dan hati anak kita. Begitu juga sebaliknya.
Kita cuba sama-sama ya, berikan yang terbaik semampu kita, untuk perut, otak dan hati anak-anak.
Semoga bermanfaat!
Baca juga: Cara Buat ‘Gejang’, Ketam Bertelur Mentah Perap Soy Sauce


Doktor Kongsi Petua Untuk Legakan Bersin Guna ‘Bawang Putih’, Terus Hilang Masalah!

Kerap bersin pada waktu pagi menyebabkan ramai kurang selesa. Hidung tersumbat, berair, meleleh, bersin, batuk, ini semua antara reaksi alergi menjengkelkan. Rupanya ada petua untuk legakan bersin, hanya menggunakan bawang putih dan air.
Baca juga: Doktor Ini Kongsikan 9 Petua Hilangkan Batuk Dan Sakit Tekak

Gejala alahan kadang kala berlaku disebabkan oleh allergic rhinitis atau dikenali sebagai resdung. Pakar otak dan kesihatan, Dr Rizal Abu Bakar berkongsi tip yang boleh dilakukan untuk melegakannya.
“Saya selalu dengar orang sebut pasal resdung. Bersin jangan cerita, sana sini dengar.
Saya dulu dulu pun kaki bersin. Tapi lepas amalkan petua yang saya nak kongsi ni, hilanglah bersin. Tiada lagi resdung,” katanya.
Menurut Dr Rizal, bahan utama yang digunakan ialah bawang putih dan air. Berikut langkah penyediaannya.
1. Ambil tiga hingga empat ulas bawang putih dan kupas kulitnya, hancurkan.

2. Masukkan dua cawan air dalam periuk.
3. Panaskan lebih kurang empat minit atau sehingga naik wap.
4. Masukkan bawang putih yang dihancurkan.
5. Ambil tuala kecil, letak atas kepala atau litupi kepala. Halakan wajah di atas air rebusan bawang putih yang berwap.

6. Sedut bau yang keluar dari wap tersebut yang mengeluarkan bahan yang melegakan. Antaranya allicin.
Menurut Dr Rizal, dia sendiri berasa lega selepas menyedut wap bawang putih.
“Paling best lendir akan keluar, boleh bernafas dengan lapang. Kepada yang alami sinus bolehlah buat. Nanti rasa lega, power bawang putih ni,” katanya.
Menurut webmd, bawang putih diiktiraf secara meluas kerana keupayaannya untuk melawan bakteria, virus, kulat, dan parasit.
Satu kajian mendapati allicin, iaitu komponen aktif bawang putih yang baru dihancurkan mempunyai ciri antivirus. Ia juga berkesan terhadap pelbagai jenis bakteria termasuk strain E.coli yang kebal terhadap ubat-ubatan.
Justeru, wanita yang menghadapi resdung, manfaatkan bawang putih. Ia bukan sahaja ramuan memasak di dapur, malah boleh melegakan sengsara bersin pagi.
Sumber: Instagram Rizal Abu Bakar